timestamp: atn

url: =Dec 12, 2020 Khat guak a om sawm-ah khat khia nupi khat ~ MUC\nDec 12, 2020 Khat guak a om sawm-ah khat khia nupi khat\nAdmin 11:27:00 PM Articles, Offertory Reading Zomi\nKhat guak a om sawm-ah khat khia nupi khat\nPawlpi mite a kikhop kim loh uh ciangin kikhopna bangci bangin na ngaihsun hiam? (Heb. 10:24, 25). Ahih keileh pawlpite tawh kizopna nei lo thu-um mi khat in upna sungah zungkha-in a kip zo ding hiam?\nMeropi Gjiki in Albania gam a teeng nupi khat hi. Albania mi USA ah a va peem Daniel Lewis in Pasian thu a kuppihna panin, 1940 kum sungin Meropi in Adventist thute sang thei hi. Ahi zongin tuikiphum nai lo hi. Leitung Galpi nihna khit ciangin communist kumpi in uk a, Khristian biakna kiphal nawn lo hi. Lewis in mat le hen thuak hi. Kum 50 val sung tawntung Meropi in Adventist pawlpi tawh kizopna nei thei lo hi. 1991 kum ciangin General Conference zumpi panin Ray Dabrowski in Albania gamah va zin a, Meropi tawh va kimu thei hi. Meropi in a lunggulh thu thum pulaak hi. (1) Kituiphum ding, (2) kum 40 sung tawntung a ngahna pan a khol khol sawm-ah khat khia ding leh (3). Adventist biakinn khat neih zawh ding pulaak hi.\nMeropi in kum 97 a phakin si a ( Feb. 17, 2001) a sihma-in a lunggulh 3 lak pan thu nih a tangtunna mu kha man hi. Kum 46 sung tawntung a kholkhol sumte cimawh genthei-te huhna-in zeek leh thupha om zaw lo ding hiam?\nThuumna: Sawm-ah khat khiatna leh sumpi piakna in Topa tungah ki-apna, kipiakna khat hi. Ama deihna bangin sawm-ah khat leh sumpi zat ding kisam hi.\nThungetna: vantung Pa aw, sawm-ah khat leh sumpite zeekna-ah vantung pilna hong guan in. Amen.


url: =Babylon Ngam Thu Tawm ~ Thu Tatuam (Siyin News)\nBabylon Ngam Thu Tawm\nSaturday, February 17, 2018 Knowledge 1 comment\n1 Babylon akhiakna sia "Tel meal om ngawl" (confusion) ci nopna hi.\n2 Mesopotamia ngam ii khuapi min hi aa, anasia masa bel khuapi khat in kiciamte hi.\n3 Hammurabi thukun kici thukun nam 282 sia ngam le lei, neilelamh, kiukzia, kitenna vai , lociinna vai taw kisai hi. "hatang akitongh sak le hatang taw lo kik tu" cite pawl hi. Tulaitak kumpi thukunte sia hi Hamurabi thukun sia bulphu in akipua tato hi\n4 Babylon ngalkapte sia langlut phataktak sinsak hamtang uh hi.\n5 Babylonte sia lai taw thuciamte kin ngiat uh aa, thukhenna te zong laitaw ciamte uh hi.\n6 Ngam pawlkhat ii thukun taw kibang ngawlin, numeite thuneina om sak aa, numeite zong pasalte tu kikim in thiampi suak thei hi.\n7 Nupi khatna apasal thi zawk ciang ngamlua amataw kisai ci uh hi, apasal taw kikhen le zong amailam nuntak natu leauna pia sak thei hi.\n8 A pathian min sia Marduk ci uh aa, amasia natheampo sangin thupi sak uh hi.\n9 Kassite le Hitite taw kisim tawntung ahikom Babylon ngam bo uh hi.\n10 Vanh zuak tu contract la in zuak kik tu ci idia sia Babylon te iipat masak hi.\n11 Suang manpha nanam taw akivawt le kham le nguun taw avawt uh te sia thiam thei peuma uh hi.\nibu salmah February 23, 2018 at 9:44 AM


url: =Zogam Aw Karaoke Zomi Song Karaoke Mp3 Download (9.57MB)!\nHome / Music / zogam aw karaoke zomi song karaoke\nzogam aw karaoke zomi song karaoke Mp3 Download\nDownload zogam aw karaoke zomi song karaoke Mp3 Free. Listen the first audio sneak zogam aw karaoke zomi song karaoke before downloading it. We don't store any sound record in our hosting but have an immense database, by which we are associated with internet, we only help you to search the link source to the other server. Here is list of zogam aw karaoke zomi song karaoke audio/mp3 results.\nNote: Download Songs zogam aw karaoke zomi song karaoke free only for review course, Buy Cassette or CD / VCD original from the album zogam aw karaoke zomi song karaoke or use Personal Tone / I-RING / Ring Back Tone in recognition that they can still work to create other new songs.\nDownload Mp3 zogam aw karaoke zomi song karaoke Click Here!\nDownload Mp4 video zogam aw karaoke zomi song karaoke Click Here!\nDownload zogam aw karaoke zomi song karaoke Audio/Mp3 Free\nDownload zogam aw karaoke zomi song karaoke Mp3 Free\nzogam aw karaokezomi song karaoke\nzomi song karaokeka zogam aw karaoke\nzomi song karaokehong pal sak aw\nzomi song karaokezogam thupha\nzomi song karaoke etlawm zogam- sangi\nthangho leh liando karaoke.zomi song karaoke\nzomi song karaoke topa a hun tomno karaoke\nzomi song karaoke lungopna karaoke\nzomi song karaokepenpen tuunnu karaoke.\ntuun sung khatpan karaokezomi song karaoke\nzomi mainawt nizomi song karaoke\nzomi song karaoke zaitha hatlai karaoke\nkam a genzawh hilo karaoke zomi songs karaoke\nzomi song karaoke vanglian sisan\nzomi song karaoke zeisu bek karaoke\nzomi song lungdeih cinna karaoke.\nzomi song karaoke.abraham thupha\nzomi song.ka zogam aw.\nzomi song karaoke tu hun zomi\nthawn kham.zogam aw\nzomi song karaoke agape itna karaoke\nzomi song karaoke zeisumuangin-suanno\nitt tun let zua / karaoke\nzomi song karaoke nongit na lian\nzomi song karaoke laisiang tho ah ciah kikni\nzomi song karaoke thawn kham mualdawn vangkhua\nzomi song karaoke.mite sang.vcmang.\nzomi song karaoke.hong zeek in\nzomi mah ngai zaw ingzomi song karaoke\nvang lian pen- karaoke version\nYou search for zogam aw karaoke zomi song karaoke, we have found 469+ songs but showing top five to ten results only (our system cannot show you more than 5 to 15 results due to API limitation). Before download you can listen zogam aw karaoke zomi song karaoke, play it by clicking the Play Button or Click to Download button to download the mp3 file in 193 bitrates.


url: =Kua amet zeldiam? ~ Pu Thangboi :: ZOMI DAILY\nposted on 30 April 2021 at 8:57 am Lomkholna: Myanmar, News, Thangboi\nMikang khutsung pan suahtakna ding ahanciam kawlte’ kipawlna lak ah athahat leh alian mahmah BCP te’n suahtakna ngah khit teh kumpi do ong kipan uh hi. Sen in 100% huh ahih man in hat mahmah uh hi. Yangon bang ah vanleng tawh angim atupnate uh laitawh khiat ziahziah zo uh hi. Mualmi pawlkhat in zong panpih hi.\nAtawpna teh Wa te’ khut sung tung in Wa te’n metlawh mahmah hi. Thahat lawh mahmah uh a tu’n kawl galkapte’ khoih ngamloh zah dinmun hong tung uh hi.\n1962 kum Newin in thuneihna hong buluah tak teh tualaitak a mipi’ kumpi U Nu te makai in thautawi ong kipan leuleu uh hi. Zomite dong hong lawhzo hi. Kidiang phengphangh hi. Atawpna teh Karen te’ thahatna ding hong suak ziau hi.\n1988 kum sangnaupangte’ makaih gambup buaina hong nasia mahmah hi. Kawl galkap te’n tu a dan mah in cikzialo tak in that ziahziah uh hi. Sangnaupangte zong thangpaai Lua in thautawi lampi mah hong tawn uh hi. Galkap tul tampi phaman uh a Ong thahat man mahmah uh hi. Atawpna teh sanggam Kachin te’ thahatna ding Hong suak hi.\nAhang Bulpi 2\n1. Kawlte pil uh ahih man in ei namneute khemnop hongsa mahmah uh hi. Akido takpi ding uh ihsa kha pahpah hi. Cik mah in kawl leh Kawl nakpi a kikapna om ngeilo hi. Akilawmsakna ciang in tawmtawm kikap ngei bek uh hi.\n2. Akimkot vuah ei mualmi te’n kimkot ih hih man in thautawi in gam khat peuh tawh direct a akizopna ding uh haksa hi. Mualmite mah Hong dapphah uh kulden hi. Tua hang a amau’ thansanna teng damdam a Wa, Karen leh Kachin te’ khut sung atung ahi hi.\nTutung zong kua amet zel diam? Mung Laan Thang (Tawmvei, Yangon)\nPrevious: Tuni Kawlgam Thuthak Tuamtuam\nNext: Lungsimkikep zawhna ~ NK Khanno


url: =Malaysia ah zudawnkhawm lawmta nih thautawh kikaplum :: ZOMI DAILY\nposted on 3 June 2018 at 12:03 am Lomkholna: Malaysia, News, Sawltak, World\nMalaysia, Perak State sungah lawmta zudawnkhawm in, zukhamsul in kitawng uh a, thautawh kikaplum cih theStar pan kiza hi. Perak, Sitiawan khuasung aom Restaurant khatah zudawnkhawm uh hi a, kitotna apiangkhit ciangin khatpa in alawmpa thautawh naicik bulhtuahliang in kaplum hi.\nPolice te pulakkhiatna ah Friday zanlam 10:50pm hunpawl in buaina apiang ci uhhi. Restaurant khat ii apualam mawtaw koihna Parking Area ah zudawnkhawm lawmta aki kaplum uh ahihi.\nKaplup athuakpa pen kum 66 aphakhin Ling Lu King akici akkhawl nasep tawh akivak Chick Farmer khat ahihi. Akalumpa pen Chu Phan Hoo kici a, amahzong kum 61 aphakhin khat ahihi.\nChu Phan Hoo kicipa in azudawnpih alawmpa pen thauka “Double Barrel Shotgun” tawh bulhtuah dekliang in 3 veitak kapmawk hi. Ling Lu King pen aphual ah sipahlo a, ahi zongin Seri Manjung Hospital ah zatui zaha tawh Treatment akibawlbawl laitak in asi ahihi.\nVideo: A man killed his friend with a shotgun at Kampung Koh in Sitiawan, Perak around 11pm on Friday after a drinking session. The suspect apparently then killed himself in his vehicle after leaving the scene.\nHihbangin zudawnkhawm lawmtate aki kaplup laitak Video Record kibawlkha in, tua Video Clip tomno pen Social Media ah ki thehzakpah hi. Video sungah Ling Lu King pen leilak ah tuksuk in, alawmpa in thauka tawh kapbehbeh lailai hi.\nKaplup athuakpa inzong thauneu khat apua hihtuak hi. Chu Phan Hoo in amasa in khatvei thautawh kapmasa in, tuaciangin alawmpa leilak ah tuksuk hi. Atukkhit ciangin a ipsung panin athaupuak lakkhiatsak masa hi. Tuakhit ciangin bulhtuah dekphial in nihveimah kapbehsuk leuleu hi.\nPolice Report pan akizakna ah hihte lawmta pen zudawnkhawm in, tuapanin akitawng uh cihi. Ahi zongin aki totna ahang taktakpen kitheicianlo hi.\nMore: US gam Georgia State sungah thau kapna piang, mi 5 si, 2 liam\nChu Phan Hoo in alawmpa akaptuk khitciangin taimang vingveng a, ahi zongin Police te’n a mawtawzat tawh kankhiathei veve uhhi. Ahi zongin Chu Phan Hoo pen Police te’n amatma in amahleh amah thautawh naki kaplum khinta hi. Police te’n tua lawmta te ii athauzat Double Barrel Shotgun leh Semi-automatic Pistol tezong Chu Phan Hoo ii mawtaw sungpanin mukhia uh cih kiza hi. Sawltak #zomidaily\nPrevious: Meeting i cih ciang in\nNext: Mawkmawk lo thei ~ Tdkhen\nThai gamsung aom zato khatah Bomb puakkham in mi 24 liam


url: =Tulaai Leitung Thuthang Tuamtuam Updates May 10, 2014\n· May 10, 2014 ni in Zomi anuai abangteng in USA gampan Lukhu neelkaai ongngah uhhi.\n1.Tg Dr Vungh Khan Mung (MBBS, MDY) in Oklahoma University pan MBA Honors tawh ongzo thei hi. Amah peen Pa Dai Lian Pau tapa hi a Apu Thawng Za Vungh peen Buanli khua ah Tapidaw asuak masa peente ahihi.\n2.Lia Mary Cing Kham in Tulsa University pan in Bachelor of Art in English,BA leh Minor in Linguistic and Music tawh gualzawhna ongngah hi. Sanggam nu Mary Kham peen Phamsa Zuapa Dr Cin Do Kham tanu hi a Saaipimual khuate ahi uhhi.\n· Kawlgam Election Committee te in kaalhelh kiteelna By-election bawlnuam kuanta uh ahihman inMay 15 niciang Yangon khuapi sung a om Sky Star Hotel ah party 65 tetawh kimukhawmding ci in May 10, 2014 ni in taangkokhia uhhi.\n· ASEAN lubok te khawmpi Nypidaw khuapi ah May 10, 2014 ni in nuamtak in kipanthei in zothei uhhi. Kawlgam innteek ahihman China vaai kitamkup theitam maw akici kawmkaal ah China leh akiim gamteng buaina China tuipi vaai kikum thei uha, thukimna khat ngah thei uhhi.\n· Ukraine gam nisuahna lam a om Donetsk khuapi leh Luhansk khuapi te ah Russia deih thautawi te makaihna tawh May 11 ni akipan gamtuam saatvaaiding mipi lungsim laakna kipanta ding ci in May 10, 2014 ni in taangkikhia uhhi. Ahizong in himun teng nasiatak doding ci in Ukraine kumpi te gen uha, langnih kikapna zong omzeuhzeuh hi.\n· Tutna zaliatna pan akituankhia Thailand Prime Minister Yingluck Shinawatra apanpih pawl a hi Puansan silh pawl ci in akithei phadiak mipi te atulsawm lom a sim Lungkimlohna lakding in May 10, 2014 ni in Bangkok khuapi kiimteng ah kikaaihkhawm litlit in khuapi umcih litlit ta uhhi. Yingluck leh apawlte adeihlo pawl in zong Bangkok khuapi sung ah lungphona aneihlaaitak ahihman in hih group nihte ongkituak leh oh hoi!\n· Nung kha sung a Indonesia a kipawl Parliamentary Election azo alel taangkokhiatna Election committee te in May 10, 2014 neita uha, tulaaitak kumpi seemte alangdo ahi Indonesian Democratic Party te in gualzawhna ngah uhhi. Ongtungding Jun 9 niciang President kiteelna omleuleu ding ahihi.\nNu te thupha mikim tung ah ongtung ta hen!


url: =Zankhang kimin kah tamlawhna ~ Sia Do Khup :: ZOMI DAILY\nposted on 22 June 2021 at 2:28 pm Lomkholna: Biakna, Dokhup, News\nZingsang nai 2:00AM in ka khanglo a, ka ihmu thei nawn mahmah kei hi. I minam sunga a piang i tuahkhak thute ka lungngaingai hi. ZOMITE KI-ITNA TUIZAWL KOISAN (KOI LAI) PANIN KEH AHI HIAM? 2 SAMUEL NIHNA 12:10 TDB\n10 Tua ahih ciangin tu-in nangmah in kei hong simmawhin Hit mi Uriah’ zi nangma zi dingin la khin na hih manin na inn sungah namsau tawh kidona veng ngei lo ding hi,’ ci hi.\nMinam khat unau khat kilem thei mahmah lo a i om zawzen nadingin i pute kua khang panin hih samsiatna hong tung ahi tam? namdangte tawh buai loin ei leh ei biakna ah gamvai (politics) ah i buai niloh pen David innsung buaina tawh kibang hi. “Topa aw keima mawhna ahi kha hiam? hong sit in” ci-in thu ka ngen hi.\nA KI-IT LO MINAM IHI KHA HIAM?\nI minam sungah kei kihel khakna ciang tawh kong gen nuam hi. 2015 kumin mencim tuikhang gal i tuak a, ki-itna lakin sum leh paii, tha leh ngal tawh i kihuh ziahziah a, i ki-it lam i mu thei hi. Covid 19 pulnatna hong om a kum nih sung vilvel sum leh paii, tha leh ngal tawh i kihuh a, i ki-it mahmah hi. Tua ahih manin a ki-it lo minam ihi het kei hi.\nA KIPAWL THEILO, A KIHUA MINAM IHI KHA HIAM?\nLungdamna thugenin Zomite tenna mun leh gam tampi ka pha kawikawi hi. Lungdamna thu za nuamin inn kotkhak liangin khuazang bupin hong kikhawm zel uh hi. Pawlpi namkim pan ahi hi. Biakinn khat sungah kipawl khawm a biakpiakna nuam a sa mahmah minam ihi pha ngel hi.\nTen nading inn nei pak lo ka hih manin kum 8 sung vilvel inn sap lo loin inn nuam mahmah ah hong om sak Pa Go Khen pen SDA pawlpi mi ahi hi. Movie hoih ka bawl zawh nading Europe gam sung leh Vitican belbang ka vel theih nadingin RC pawlpi mi ten hong huh uh hi. Tu a ka tenna innhuang lianpi hong pia, Pa Khup Suan Gin pen EBC ahi hi. Tuni dong ka innkuan ading leh Khitui Gospel adingin ma hong pangte Zomi sunga Christian pawlpi namkim kihel hi. Tua ahih leh a kipawl thei, kihua loin a ki-it mahmah minam ihi hi.\nI TUIZAWL KILAWI, KISONGSAWLAWI ZEL HI\nNidangin i pu i pa ten PVC pipe khawng neilo uh ahih manin gua kiphelkhap ahih kei leh taak dawng kisui kuak peuh tuizawlin zang uh hi. Tuibul panin tuate khat bek inntual hong tung zolo ahih manin khat tungah khat ki-nga dimdiamin tui hong luang a, innka mong a om kuangzawn (tuikuang) hong tung hi.\nTua tuizawl kithuap dimdiamte bawng, lawi, sakol ten pal kha-in kilawi thei a, khat tungah khat kithuap nawnlo ahih manin tua mun panin tui keh (bua) hi. Kuangzawn ah tui om nawnlo ahih manin khangkhamin kitam a, tui a luan kik hangin zong keh ta ahih manin mipi zat ding tui kikhol (kicing) thei nawn lo hi.\nZomite ki-itna tui siang mahmah a, zong kikem kihuai nuam mahmah uh hi. Ahih hangin tuiluan bangin a luang mipite zuih tuizawl ahi, makaite kilemlo kisongsawlawi zel ihih manin i tuikuang keu-in keh a, mipi tampitak kikholna tuikuang, pawlpi, kipawlna gina om zoloin tuikuang nuai buan lakah manawhna kician om loin ei san ciatah i luang ciat hi. Buan tawh kisawh ta ahih manin zat theih melloh tui nin i suak a, mi’ khebuan siakna i suak ta hi.\nMAKAI 2VEI SEM KHA NGEI SAM\nKa khua uh kisat zawh kum 100 a cin ciangin Kansau kipawlna cih khat ka nei uh a, President sem masa dingin hong hah tel uh hi. Kum nih term khat ka sep sungin USA, Australia, Malaysia a om ka khuapihte kiangah pai-in huhna ka ngen a, ka khua uh lutna Sihpilui siklei Topa in hong zawhpih hi.\nLei hon pawi ka bawl uh ciangin term cing nailo mahin tawp ding ka ngen hi. Kipawlna makai ten hong kho ciat uh a, ka Pu Neng Za Suan bangin “Do Khup mipi in hih zah a hong ngai lai hiven, sih pah lao nang aih kei nak leh sem lai lel ve” hong ci hi. “Hilo hi, makai kikhel diamdiam ding hihang tua hileh khang to zaw ding” ka ci a, ka tawp teitei hi.\nTutung Covid 19 dongtuahna hong om ciangin kei tang a President sem ka naute Rev. Go Mun Thang in Ks.5,000,000 (Tengh 50) khua adingin hong piakhia pah ahih manin kei ka khawl baih pen ka khua uh a met zawkna ka mu thei pah hi.\nZOMI EVANGELISTS CONFERENCE\nZomi Evangelist teng kipawlna khat neih ding kilunggulh ahih manin tutung a mah bangin fund ka zong a ihmut hun tawm mahmah hi. Note mah ii piakkhiatna hangin Topa in hong lawhcingsak hi. Pawipi a man ciangin Secretary ka hihna pan tawp ding ka ngen a, ka lawm ten hong phal lo lua kisain “Nang ma vaihawm hiven, makai nasep nop kei leh hih kipawlna phiat lel ni ei” hong ci uh hi. Makai pen kikhelh diamdiam ding hoih sa ka hih manin “Kei tawp man a phiat kul ahih leh phiat mah ni ei” ka ci pah hi. (A kiphiat loh ding lamtak thei gige hiveng) Kei ka makaih nawnloh hangin hih kipawlna kipin lawhcing to semsem hi.\nKipawlna khat peuhpeuh ah makai kikhel diamdiam leng Zomi sungah pattah sa makai siam tampi om thei pan ding hang a, makai khat hong sih hangin paktawng nawn lo ding hihang, cih pen keima mimal muhna leh ka nuntakna ah zong ka zat takpi thu ahi hi.\nBANG SAMSIATNA TUAK IHI ZAWZEN TAM?\nA tung a i gen sa thu khempeuh i et ciangin a kipawl nuam, a piakhia nuam mahmah mipi i neih lam i mu khin ta hi. Tui bangin a siang hih mipite luan nading tuizawl ahi makaite kisongsawlawi mawk ihih manin mipite amkham uh hi. Biakna makaite in hong lungngai pha kik unla, gam makaite, kipawlna tuamtuam a makaite in zong hong lungngai pha kik un, I minam pen mite lamtang gamlumna lel ding, mi’ kam uih thoihna lel ding, mi’ nehpik lel dingin i phal ngam ding hiam? Veina lainatna tawh; Evan. Langh Do Khup (Khuata mipa)\nPrevious: ZIUSA Genvai lutnuamte theihsakna (July 2021)\nNext: Welcome to Portland: Kong ngaklahta uhhi ~ Dr. Hau Za Cin\nTho kik ahih manin ~ Sia Do Khup


url: =Zunkhum Dalna Zatui - Zomi Adventist Innkuan\nZUNKHUM NEI IN NA LUNG KHAM HIAM?\nZomi u leh nau Zunkhum nei in sih ding na ngawn patau in na om kha hiam? Na innkuanpih na sanggam u le nau khua leh tui te in zunkhum nei in beidong in a om hiam? Hih lai na sim inla na hilh in. Sum tampi bei het lo in na dam ding kong lamen hi..\nTangkha gah pum 5/7 ciang bang pantak in at inla, kuangpi sung khat ah koih inla, tui a hoihbek ding, na khe a ki diah thei ding khop khat sung inla, na khe diah in. Diah hithiat bek lo ding aa, na khe leh na khe tenih in a tuite zaukawm, zuutkawm in, tangtang sak ding a, Minute 20 sung na diah khit teh a tui te na paii thei ta ding hi..\nHih bg dan in nisim in na hih den ding aa, na ki patzawh ni 15 khitteh dam lam na mamawh ta hial ding hi. Tua ni 15 sung in zingsang sim in Exercise tawm vei ta vak, lamsiau cih dan nei den kul ding hi.\nLaisim na pan a kong hopsawn hi.\nNa sin hamtang unla,na dam uh leh hong zasak kik un, kei zong thei nuam igh. Topa thupha.\nSee also NUNGZUI HOIH IN MAKAI HOIH PIANGSAK\nPrev post Muhna Khat tawh Thukhen kei in\nNext post An Adventist Remnant in the Wilderness


url: =April k'cha (21) k'hngüp cuh World Creativity and Innovation Day ah kyak ci. | Radio Veritas Asia\nShin ah World Creativity and Innovation Day k'hngüp cuh United Nations (UN) ng'bum no April k'cha a m'ku-lei-ät ng'hngüp ung bi vai ah a khät ah kyak ci.\n(WCID) k'hngüp a mi khät ah a k'tung pi ah ami büceng nak cuh k'chang gui van ah hlüng tai bäkhäk nak vai ah a k'thai ah biloh pyan tham vai ah a mong cuh a van no hnguh hmat vai ah phäh ah kyak ci.\nA cuh ah bi loh pang htei nak ung hlum-lei nak kung phi kyai, k'chang gui ah ng'bing-loh nak ung phi kyai, a päng a van k'cum neh a hlüng tai lo pi hti vai, a bä ng'mang lo pi hti vai ah bi loh vai ah phäh ah kyak ci.\nKhaw m'dek pumg ung phi kyai, ghuin khaw gui ung phi kyai, mang-go ni pi-go long khui gui a van ung hlum-lei awng-pan nak gui ni, ng'thei ng'thang bi loh gui ni, k'chang pak'khui päng ah thm gui (culture) a van cuh hlüng tai lo pi hti khai, bä lo pi htai khai ah bi loh pyan tham hlu ah k'chang gui ah hlui ei lah hngui ghui gah tang nak vai ah bi bi vai gui a da lo vai ah phäh ah kyak ci.\nA ucn ah bi loh hlu ah k'chang gui a van cuh ng'khong-gei neh, ät neh hang ghün om yop vai ah phäh ah kyak ci.


url: =Rakhine galkap leh Kawlgalkap te Paletwa ah kikap, mi 10 si ~ ZD :: ZOMI DAILY\nposted on 13 December 2016 at 9:27 pm Lomkholna: Myanmar, News, Sawltak\nZanni Monday (12 December) ni in Rakhine galkap Arakan Army (AA) te leh Kawlgalkap te Chin State, Paletwa Township sungah kikapgawp uh a, Kawlgalkap mi 10 si cih Arakan Army pan Spokesperson khatin DVB te tungah genkhia hi.\nPaletwa Township sung aom Ahtet Pi leh Auk Pi khuate ah Kawlgalkap te kuanto uh ahih manin, Arakan Army tetawh akikap uh cihi. Kawlgalkap tepen Tatmadaw [Burmese armed forces] 55th leh 20th Infantry Battalions pan hi uh a, zanni in Paletwa Township sungah 11am pan 1pm dong, nai 2 sung nasiatak in kikapgawp uh cihi.\nKawlgalkap tepen mi 100 bang phading uh ci’n Arakan Army te’n gen uh a, tualak ah mi 10 si cihi.\nArakan Army tezong aliambel om a, ahi zongin asi kuamah omlo ci uhhi.\nHihthu DVB te’n asuahkhiatkhit uhhang in hih galkidona pen Kawlgalkap kumpi lampan in bangmah pulakkhiatna neinailo uh cihi.\nArakan Army Spokesman ii genna ah kidona pen omtoto khatheilaiding ci’n genkhia hi. Kawlgalkap te kuanto masa uh ahih manin akikap ci a, kikapkap theilaiding in ki ummawh cihi. Tuaban ah Kawlgalkap te’n galkap kibehlap in, ki gingsan uh cihi.\nRelated: Rakhine vai ah guptuam neilo in a langnih phattuam na dingin sem ding ci-in Kofi Annan in gen\nHih galkidona hangin khuasungmi 200 val cimawh dongtuak in akhua uh panin taimang uhhi. ZD Sawltak #zomidaily\nPrevious: Libya galkap te’n IS te hatna Sirte District lazota ~ TK Lian\nNext: Christian Hymn te’ tangthu: Keima’ Topa Zeisu Lamdang Honpa Hi


url: =Akta duhgawl kilawh khup ~ TK Lian :: ZOMI DAILY\nposted on 17 December 2016 at 3:00 am Lomkholna: Article, Thangkhanlian\nGeorge kici pen mawtaw hawl a kivak ahih manin a nasepna hatkat mahmah a, a innkuanpihte – a zi leh a ta thumte tawh an zong ne khawm man ngei lo hi. Ni khat ni ciangin a hoihzaw sepna ka ngah theihna ding ahih khak leh cih lametna tawh nitak lam tengin pilna sinna ding lunggulhna tawh class kah den lai hi.\nGeorge in a hanciamna lungkimpih loin a innkuanpih ten, “Ko tawh hun kicing zang khawm ngei kei hang,” ci-in na phunsan thei zel uh a, George in, “Note adingin khualna hangin hanciam in ka hih theih khempeuh hih in, na hoih pen sep ding a hanciam hi zaw ing,” ci-in dawng thei zel hi.\nA sawt lo khitteh a laivuanna hong ong (passed exam) ahih manin sepna hoih zaw leh sum tamzaw nasepna thak khat a lunggulh bangin hong ngah hi. A sum muh pen a car hawl lai sangin kicing zaw ta ahih manin a innkuanpihte puan hoih nono guan zo in, a lim nono puak zo in, a vang kim-in gamdangah khualzinpih khia thei zel ahih manin a sepna thak pen amah adingin a sunmang (dream) a tangtung zah liangin ngaihsun hi. Ahih hangin a nesepna ah hun a tamzaw a piak kul banah nasep ding zong tam zaw ahih manin a innkuanpihte tawh hun zang khawm man tuan mel lo hi. Khat vei leh nipi kal khat ta sung bang a innkuanpihte tawh kimu loin na a sep kul hi. Tua hangin a innkuanpih ten ko tawh hun a kicingin nong zang ngei kei hi ci-in phun veve uh hi.\nHun hong pai zel tawh kituakin a za panin khangin za lianzaw khat George in hong ngah hi. A za a khan mah bangin a lawh zong khang ahih manin a zi’ awl ding ngaihsutna tawh inn nasem ding innteeng (maid) khat guai a, a inn uh kawkcik sa pian ahih manin inn golzaw khat lei ding ngaihsun hi. Tua ahih manin ni dang sangin na a hah sep zawk ding kisam a, tua banah a za a khan’ beh theihna dingin lai zong ni dang sangin a hah sim zawk ding kisam lai hi. A laisim ding a tam zawk banah a nasep ding tam lua ahih manin Nipi ni nangawn in a innkuanpihte tawh hun zang khawm man loin amah sangin a naseppihte leh a sepna a kizoppihte (clients) tawh a kimuh loh phamawh hun hong tam mahmah ta hi. Tua bangin Nipi ni nangawn inn om man lo, inn om man loin a hun beibei ahih manin a innkuanpih ten ko tawh kikholh hun ding hun nong pia ngei kei hi ci-in phunsan ngeingai den uh hi. Ahih hangin George in, “Na khempeuh note kong khualna hang tawh ka sep hi,” ci-in kam dam in dawng hiathiat lel hi.\nA sawt loin George’ za hong khang leuleu a, a sum ngah zong khan’ beh ahih manin inn kicing mahmah khat lei zo hi. A inn lei khit a Nipi ni masa ni-in George in a innkuanpihte kiangah no deihna bangin inn ah ka om hithiat ta ding a, ka laisim leh ka nasep ka khawlsan ta ding hi ci hi. Tua a cih khit nung a zingsang kik in George a lupna tung panin tho kik nawn lo hi.\nHihte innkuan tangthu bangin ei Zomite zong a tamzawte pen mi khat bek lawhsa ne damdam in i kiphakvak a, i deih nono gen nuam lai, i duh nono ngen nuam lai napi-in a nasemte kiphunphunsan nuam zaw lai hi. A nasemte khual se loin vangik zaw sem kiguan’ beh thei zaw lai a, ganhing van pua vangik zaw a guan beh nuam kitam lai mawk hi. Tua bek tawh hun sa loin inn om man kei teh khawng peuh kicihsan nuam lai hi.\nTua ahih manin hong vak zo ta, sum hong khak zo ta ci-in cintui guhtui kang liangin a semte tung panin i deih khempeuh ngetnget tawpsan huai hi. Deih toto thangpai toto den kei in. Akta duh gawl kilawh khuh i pu i pa ten a na ci bangun zusa duh gawl zong thangah awk lawh hi. Sources: Inspirational Stories : “How To Pray” panin kong teisawm ahi hi. Thang Khan Lian\nPrevious: Hallo Zogam – 3 ~ T. Sawm Lian\nNext: Dahna Pulakna : Mangpha Tg. Kham Suan Mang (Hatlang beh) kum 56


url: =2020-2021 School Year (Zomi) | CAP Tulsa\nThe Admissions office will be closed for walk-in applications August 2-6. For more information click here. La oficina de admisiones estará cerrada al público y no estaremos recibiendo aplicaciones en persona del 2 al 6 de agosto. Para más información haga clic aquí. Sang ap na zum August 2-6 kikal a phual ah pai in siauh theihna kikhak ding hi. Theih beh nop leh hih mek in.\n2020-2021 School Year (Zomi)\n2020-2021 Sangkah kum ah CAP Tulsa Sang pen Augustkha ki hong thei ding in lam en ung.\nAmanlang Phattuamna, CAP Tulsa ah nasem mi te leh innkuan khempeuh in natdal (vaccinated) sun khin ahih man in CAP Sanginn sung ah muktuam bulh ding kisam nawn lo ding hi. Ahih hang in damlohna hang ahihkeileh biakna hang ahi zong natdal akisun nai lo nasem mi te leh innkuan pih ten Sanginn sung ah muktuam bulh ding leh mi tawh agamla om na te azat suak ding kisam ding hi.\nSanginn nasemmi te leh Sangnaupang te leh innkuan pih te cidam na pen ko ading thupi pen hi. Hih zuih ding thukhun te pen CDC te thukhun tawh kituak in akilaih hi a, naupang te Sanginn ah aom sung teng natna pan akidal na ding in hong panpih lai un.\nInnkuan pih khempeuh in COVID-19 natdal amanlang in nasut ding uh hong hanthawn nuam ung. Nang tawh akinai pen natdal sun na ding amun na zong nop leh Tulsa Health Department website ah kizong thei hi. McClure Sanginn ah Caring Van te June 18 ni hong pai ding ahih man in appointment nalak nop leh, hia mun ah na mek un.\nCOVID-19 tawh kisai zuih ding thukhun ten a theih nop leh, hehpihna tawh online handbook ah na en un. COVID-19 thukhun tawh kisai adang dotnop na neih leh Sang Siapi te tung ah na dong un.\nCAP Tulsa Thukhun leh 2020-21 Sanghonkik ading Zuihding thu\nDear CAP Tulsa Innkuan pih te!\nSang a kah khinsa innkuan te aa ding, sanginn te kihong kik aa sang kah kik na om ding hi cih lawp takin thu ong zasak ung! November kha sung in, sangkah hun khen 2 ki suah ding aa, laisin pai zia pen sanginn ah pai aa laisin na, inn pan laisin na, leh sanginn khan te ah laisin naupang mimal khiam aa sinna te teng hi ding hi.\nTu laitak sang a kah khin sa innkuan te in zumpi(Admissions Office) pan a ta te ii sangkah kik hun gelna tawh kisai a ki cian zaw in zaksakna email a ngah ding uh hi. Theih huai vai thupi phone sapna te, phone pan lai khak na te leh email pan lai khak na te na ngah theih nang un, na phone numbat, na min, na omna mun, leh na email te a thak laihna na neih leh, hehpihna tawh hih mun ah na laih sak in. CAP Tulsa Innkuan te kizop na tawh kisai theihhuai thu.\nTua masiah bel, na ta leh a sangsia te a gamla pan laisinna, na ta ii sanginn ah ann nektheih lakna leh innkuan te aa ding vai a kihawm sak a hi Sinkhawm Ni laisinna lai lakna te mah na zom suak lai in.\nFamily Support aa nasem tangmi te leh a dang panpihna piakna lam a sem nasem mi te in no ii na kisap bang bang uh ong huh ong panpih ding om den hi cih phawk in. Resources for Families (Zomi).\nNaupang sang ap nang’ siauna lai te zong a sang sang lai mah hi ung aa, 2021 kum kipat lam hun dong, sang ap innkuan ngakna (waitlisted families) ah ki koih suak phot ding hi. Apply (Zomi).\nCAP Tulsa Sanginn ah Grab & Go Meal NeeklehDawn lak na ding ahun:\nHih neeklehdawn lak na pen Monday, September 14 kipan ding hi. Ahun pen CAP Tulsa Sanginn tuam tuam ah anuaih a hun bang in, ki khen ding hi.\nCiapteh ding, Laisin na ah kizang ding van athak te pen Kal nih teh khat vei Monday nisim neekleh dawn lak hun in Ready to Learn (Laisinding kigingna) hun atung teh kipia ding hi,tua pen September 14 ni kipan ding hi.\nLaisin na ding akisam vante lak ding hun:\nLaisin na ding akisam van te pen pau namkim tawh kinei ding a, naupang te akum tawh kituak ding in kibawl ding hi, laibu leh adang akisam van te kihel ding hi. Adang activities te na et nop leh CAP Tulsa Facebook page ah Teachable Tuesday post nuai ah ki et thei hi.\nReady to Learn (Laisin ding kigingna) leh ann lak ding in nong pai uh teh, hehpihna tawh hih W3 teng na zui un: Wear your mask ( maituam bulh ding), Watch your distance, (khat leh khat gamla a om ding leh)and Wash your hands (nakhut sawp un)! Hih bang zui na in nang leh na innkuan pih te, CAP Tulsa nasem te ading COVID-19 pan ki dal hi.\nLaisin na ding akisam van te lak ding pen phone tawh thu hong kiza sak ding hi. Na om na leh na phone akilaih leh captulsa.org/contact-us/update-your-familys-contact-information ah na laih ding uh thupi hi.\nInnkuan te tawh kimuh kik ding in lamen ung! Adang dotnop na neih leh hehpihna tawh Admissions Team te tung ahadmissions@captulsa.org or 918-382-3247 tawh thu kizasak thei hi.\nCOVID-19 Updates (Zomi)\nTawmvei sung Zuih ding Thukhun leh Gamtat danding Geelna Laibu 2020-2021 Sang Kah Kum\nMelkimu In Sang Kahkik Ciang Theih Ding Thute\nAgamla Pan Laisinna Innkuan A Theihding A Kisam Thute\nAthupi Innkuan te theihsakna\n2020 - 2021 Innkuan zat tangzaang laibu\n2020 - 2021 Sangkum Calendar\nTulsa Public Schools Menu - February 2021 (Zomi)\nUnion Public Schools Menu - February 2021 (Zomi)\nSangnaupang te Ciamtehna lai tawh kisai theihsakna\nNaugeek te ading bung laibu\nKum 4 te ading bung laibu


url: =Thai gamsung a pem Kawlgam pan galtaite (refugees) Kawlgam puakkik dingthu Thai galkap mangputal in pulak (July 13, 2014)\nNungkal sungin Kawl galkap mangputal leh Thai galkap mangputal te kimuh khopna panin Kawlgam pan galtaite vai zong deihtak kikum uh hi. Tua kikupna panin Thai kumpi leh Kawl kumpi in galtaite Kawlgam puakkik ding kithukim ta-ung cih Thai galkap kumpi makai Prayuth Chan-ocha in nung Friday ( July 11, 2014) ni-in pulak khia hi.\nPrayuth Chan-ocha in agenna ah, "Gamtaite agam uh puakkik ciangin alemthei pen leh ahoihthei pen dingin koici vaihawm sakding cihzong kikum ung. Amau pen Thai gamah galtai in hongpem uhzong kum tampi sawtta a, suahtakna ngak in a-om zawh uhzong sawtlua ta hi," ci hi.\nAsian Research Centre for Migration at Chulalongkorn University ah director asem Supang Chantavanich in kumpite in UN tawhzong akikup phot uh kulding hi ci hi.\nThai gam National Human Rights Commissioner nu Niran Pitakwatchara inbel hivai tawh kisai-in galtaite in a-ut uhleh Thai gamah omtheihna ahi zongin amau deihdan leh lunggulhdan zong kuppih kul hi ci hi. Tua banah athupi penah Kawlgamah kilemna taktak a-om phot kul a, tua khitciang galtaite lungmuang takin ciahkik thei panding hi cibeh lai hi.\nThai Action Committee for Democracy in Burma kipawlna panin Activist Myint Wai inbel Kawlgam nisuahna lamah Mines tampi omlai a, Kawlgamah Muslimte deihlohna nasia mahmah lai ahih ciang aciahkik Muslimte adingin nokkhaak nawngkaina piangthei laiding hi. Galtaite zong galkapte kihta a tai uh ahih ciang, galkapte kamciam muanhak sah mahmah lai-uh hi ci hi. Tua banah Kawlgam ciahkik leng nasep silbawl dingzong vai hamsakhat hongsuak hi ci hi.\nNunglam deuh in zong Thai galkap kumpi in galtaite milip simna nasia takin bawlkhin uh hi. Hihbang teng kawmkal ah, UNHCR panin gam thumna apaipai zong om veve sam hi. Thai gamin galtaite aciahsak nop uh sawtpi pek hi a, tutungin bang hongci vaihawm laiding uh hiam cih kithei nailo hi. Thai gamah galtai mi bangzah omcih atheinuam te adingin belhthuah ah hong khaksawn ing.


url: =Start Over You searched for: Subject Newsletters ✖Remove constraint Subject: Newsletters Subject Neighborhood and Community Associations ✖Remove constraint Subject: Neighborhood and Community Associations Subject Rental housing--Law and legislation--New York (State) ✖Remove constraint Subject: Rental housing--Law and legislation--New York (State) Subject Clippings ✖Remove constraint Subject: Clippings Subject Rental housing--Law and legislation--New York (State)--Handbooks, manuals, etc. ✖Remove constraint Subject: Rental housing--Law and legislation--New York (State)--Handbooks, manuals, etc. Subject Rental housing--Law and legislation--New York (State)--Periodicals. ✖Remove constraint Subject: Rental housing--Law and legislation--New York (State)--Periodicals. Collection The New York State Tenants & Neighbors Coalition Records, 1970-2002, bulk 1970-2002 ✖Remove constraint Collection: The New York State Tenants & Neighbors Coalition Records, 1970-2002, bulk 1970-2002 Names The New York State Tenants and Neighbors Coalition ✖Remove constraint Names: The New York State Tenants and Neighbors Coalition


url: =Easter Sunday Thu ~ Pau Do Lian :: ZOMI DAILY\nposted on 12 April 2020 at 10:29 am Lomkholna: Article, Biakna, Paudolian\nThumasa – Hih article tomno sungah ihgen nop in’ Laisiangtho sunga omlo Easter banghang a kimuak hiam? Muaktak dingmah aa bang thupitna neihiam cihte tamlo ihgen nuam hi.\nEaster cih kammal\nThawh kikni Easter cih kammal pen Laisiangtho sungah omlo kammal khat ahih mahbangin thupi asalo Christian zong omhi. Akammal thuktak telzawhna dingin olpak hetloding hi. Zeisu asihleh athawh kik kumpen AD30 pawlhi-a, kum2000 bang ahihman in Laisiangtho sunga omlo thukhat pen Laisiangtho a umkhempeuhin ih thukimciat dingzong baihlo dinghi. Tuma asawtlo kum 100 kiim aa ih behthu, khualeh tuithu, gamthute nangawn zong muhna tuamtuam in kiletsawn thei ahihmanin tuma kum2000 laithupen laimai khatleh nihtawh gelhziau in kicinglo dinghi. Tua ahihman in kammal bulpi pawlkhat etkul dinghi.\nIshtar-Eostre to Easter\nTrinity (tothum gawm khat) cihzong Laisiangtho sunga omlo napi-in trinity a umte ihi hi. Mission cih kammal zong Laisiangtho sungah omlo in ahizongin saptuam pawlpi khempeuh leh thu-um mi mimalte in mission nasep athupipen in kikoih hi. Ih ciapteh ding athupi mahmah khat om-a Christian te pawi thupi gentehna: Christmas, Easter leh Sunday cihte leh dawibiakna te ii nithupi te akituak kha (coincident) tampitak om hi. Gentehna in Zeisu suahma sawtpi pek in Egypt te’ tangthu ah Horus kici pen December 25 ni-in suak a, Inna (dawi numei, Ishtar) akici singtung ah apumguak in kikhai a, amau upna-ah asisa atho kik in um lailai uhhi, (Siddhartha Gautama zong tamveipi si-in mi asuak kika ki um ahihi.)\nHorus mi asuah kikciangin Mithras in kithei a Christmas nilian mah in suakhi (eite zong Christmas ni a suak ih omngel ve maw). Topa Zeisu athawh kiknipi leh Ashtar (Spring goddess) kici dawite’ pawitawh kituakin aktui kikhek exchange ngeina nei uhhi. dawi biakna tau tampi tak anungta Pasian biakna tausuak tampi tak omhi. Gregory leh Augustine te nuntakna ih etciangin Gregory bang Armenia ah mission asem masa pen hi-a, akumpi pa vua kipan dawibiakna (paganism) khempeuh Christian suak sak a dawi biakna tau (pagan shrine) te susia lo in Pasian biakna tau-in zangsak ziau hi.\nZomi te’n Christian upna hongtun ma-in Pasian cih kammal kinei khinta hi. Tuabang mahin Kawl (Burmese) te’n zong Judson hongpai mapek, Phillipi De brito (13th century) akipan in Pasian (Hpaya thakhin) cih nanei khin uhhi. Joseph Herbert Cope hongpai ma-in Pasian cih kammal dawibiakna akipan Pu Pau Cin Hau te in nazang khin ahihman in Christian Pasian atuam in kiphuak nawnlo in kizangto ahihi. Hihpen kammal dangkhat in contextualization cihding ahihi.\nChristian tezat kammal leh dawibiakna kammal zat tampi omlai mahleh tuate enkhin zolo ding hi hang. Tua ahihman in Christmas leh Easter te dawi (pagan) biakna-te zat ngeina hi- ci-in pawlkhat in olno takin thu-um mite alungkia sakthei ding omkha thei hi. Tua ahihman in dawi pasian khat Christmas ni-a suak aihteh zatloh ding hi cihding hipah samlo hi. Tuasangin ZEISU SIHNA THAWH KIKNA ATHUPIT NA etding hizaw hi.\nAhang thupi penpen\nZeisu sihna ahang pen Christian lo mipawlkhat te in Herod, Pilate leh Rom galkapte thah hici ziau theihi. Judas in lehheek ahihman in- ci-a Judas amawhsak zong ki-omhi. Hihtawh kisai in a tom in gen nicileng PASIAN in Leitung pianma pekpan A GEELSA atangtun nading a migilo te azatpak hilel hi. Easter zong Ashtar pawipan akila hilo zaw in Leitung vantung ah mihing kici a omma pekin Pasian in Zeisu Calvary ah sidinga NITHUM khitciang hanpan thokik dingcih geelsa (eternal planning) aneihsa ahihi.\nMikhat peuh in historical fact tawh hong genleh Laisiangtho sungah zong lah omlo ahihteh ci-in nalung ahimawh kha hiam? Tua sangin athupi zaw khat kong gen nuam a, tua in April 11, 2020 ni EASTER ahi keizongin nidang khat teitei hive ve ding hi. Banghang hiam cih leh ZEISU thozo hi. Atho nailo thu akigen hilo a, hankhuk pan athawh zawh kum 2000 cingta hi. Tuni Zeisu thawh ni-in nangleh kei-a dingin ih lamet ngamloh khempeuh hong hin’kik ni, hong thawh kikni ahihlam thei-in hileng amainawt te ihi dinghi. Pau D.Lian\nPrevious: Melbourne pan Pastor Gin Do Dal (Gamlai, kum 68) tungtang genvai zaksakna\nNext: Abraham (Pastor) leh Mary (Pawlpi mi) holimna\nThailand leh Malaysia Express Train tungah gul 181 kiman\nMihing khempeuh pen khialhna neingeilo omlo, mikim in ki khialngei tek hi


url: =Leitung a patausak Corona Virus ~ Cin Khaw Mung :: ZOMI DAILY\nposted on 25 February 2020 at 9:43 pm Lomkholna: Health, News\nTu laitaka athang vangvang Coronavirus hangin ka om na S. Korea ah zong mi tampi in ngahta ahih manin kipatau thei mahmah hi. Nisimin a ngah mi ki beh laplap ahih manin lungnuam khollo in a ki om tek ahihi. Hih natna in leitung mite hong linglawngsak mahmah hi.\nKhua sungah zong a vakkhia mi tawm mahmah pah in, a vakkhia sunsun ten zong muktuam (mask) bulhin vak tek uh hi. Mawtaw (bus) tungah ahi zong a munmun ah khutsilna (lotion) dan bung sungah zatui koih uh a tua tawh khut kisil tangtang hi. Muktuam leh hih khutsil pen kidal kholhna ahihi. Nasepna company pawlkhat ahi zongin, sai (mart) pawlkhat ahi zongin khak phot uh hi. Hi thei leh vakkhialoin innsung a om mah hoih pen hi.\nKumpi lam pan in zong lungmuanglo uh ahih manin March kha a visa bei ding te bang pen zum pan lai khak tekin na visa uh April kha ciang automatic in tettan kituu hi ci hi. Zum ah zong pai ding lau in om uh hi.\nBiakinn pawlkhat bang Nipini kikhop ahi zong nitak kikhop ahi zong kikhawm nawnlo in om phot uh hi. Kou ZCF a om te zong ka kikhopna uh Biakinn pen hih natna hangin hong zangsak lo in ZCF Innpi ah nung nipini ka kikhawm uh hi. Biakinn ah zong den a ka gen khutsilna zatui mah koih in ih khut kizuut tek hi.\nNidangin kikhop khitciang khut kilenin ki om a tun kikhop tuah khit ciang zong khut kilet cih omlo in khut ki vansan lel hi. Kikhop khit ciang zong an kine khawm zel hi nap’n tun tua zong kizang nawnlo in an nekkhop cih zong om nawnlo hi. Kikhop khitciang pawlkhat bang ki ak gualkhen ih cih bang hi.\nSang (University) tuamtuam a zum nasem te zong patau mahmah uh hi. Ka sangkahna YGU bang pen sang hon ding kal Thum (3 weeks postpone) khaangto hi. Tu laitak dinmun a bat leh hih natna ngah mi khang semsem ahih manin hong tung ding Spring semester zong a khak ding zong lamet huai leh a patauh huai mahmah thu khat ahihi. Sang a te zong zum khakin sangah kua mah hong pai kei un. Theihnop leh vai a om leh email hong khak un ci zaw liang uh hi. Ka sang kahna huam tengah zong mi 2 bangin ngah hi ci in lai hong khak uh ahih manin sang a nasemte zong linglawng mahmah tek uh hi.\nTua ahih manin mun tuamtuam a om ka mipih (Zomi) te zong ih om na gam tekah kikem in pilvang tek ni. A diakdiakin Korea gam a om ih mipihte tungah hih natna hong tun khak loh nading thungetna ah hong phawk un. Hih natna leitung panin a bei siang nading inzong thu ngen tek ni. Topa angvanna a ngah mimal kim ih hih ding lunggulh hang. Topa khut kuak sung muanhuai hi. Laigelh: Cin Khaw Mung Tombing\nPrevious: DASSK le mipi kimuhna ~ Lian Tuang\nNext: Zogam Lalpu (Rev. Dr. Sian Za Lal) in hongnusia


url: =/euh kum"peuh nist, euh kump"nist/, n.\nMusic. a person who plays an accompaniment.\n[1825-35; ACCOMPAN(Y) + -IST]


url: =Zomi le Idol - Zomi Adventist Innkuan\nIdol tawh kisai\nIdol tawh kisai a thupi zaw in, hih kammal pen koi mun ah kizang hiam cih I tel ding thupi ka sa hi. A masa in, Laisiangtho in bang ci zat (Biblical Usage) I gen masa ding hi.\n(Laisiangtho munte Mangkam tawh hong sim sak un).\n1. Leveticus 19: 4\n“Milimte lamah kihei kei un la, note in a kisungtawm pasian-te nomau-a’ dingin bawl kei un; kei pen Topa na Pasian uh ka hi hi.\n2. Numbers 29: 17\nA muhdahhuai amau’ na, singlesuang a kibawl, ngunlekham a kibawl, amaute’ lakah a om a milimte uh na mu khin uh hi.\n3. Exidus 20: 4\nThukham sawm sungah, “A kiseek milim hita leh, tunga vantung hita leh, nuai-a leisung hita leh, leinuai-a om tui sungah hita leh a om na khat peuhpeuh a sun khat peuhpeuh note-a’ dingin na bawl kei ding uh hi.\nLaisiangtho sungah, Idol min pua tampi om a, tua Idol milim te sangin Pasian in a huat zawk pen, tua Idol a bia te tungah hi zaw hi. (Exodus 32: 1- 14)\n3. Idol I cih te pen, Mang Laisiangtho sungah sim le hang “Leitung lungsim a hi, a kilawmlo gamtatna, hukna lanna, a hoihlo lunggulhna, huaihamna” (Col. 3: 5 KJV) na ci hi.\nTua ahih manin, Zomi SDA te sungah “Zomi Idol” zat ding lau se dah ni. “Idol” i cih pen, a khiatna dang tawh, pawhtawina kici a hih teh, A pahtawi huai te pahtawi ni, a lapsang huaite lamsang ni, Hih Zomi Idol sangin a lauhuai zaw tam mahmah a hihna I phawk ciatna ding deihna tawh hong gelh ka hi hi.\nPrev post Adventist Church Works to Clarify Its Stance on Abortion\nNext post Mihing pianzia (2)


url: =Ban The Burqa – Vote in This Misleading Poll! | rossrightangle\nross1948 11:39 on March 8, 2016\tPermalink Reply\nTags: Ahmadiya, burka ban ( 19 ), hijab ( 12 ), Islamist bigots ( 4 ), Liverpool ( 5 ), media bias ( 196 ), Paul Nuttall MEP ( 2 ), poll ( 19 ), scarf ( 3 ), shariah ( 111 ), UKIP ( 141 )\n← March 8th – Our Salute to Women!\nUntermensch? Evil Merkel Back-Stabs Balkans! →


url: =Nasep hoih thaman hoih tawh gam khangto baih zaw :: ZOMI DAILY\nNasep hoih thaman hoih tawh gam khangto baih zaw\nposted on 26 July 2015 at 9:55 am Lomkholna: Hauthang, News, Zomi\n1. Makai dingte in athumang nungzui hoih deihmahmah a, nungzui dingte in Makai nasephoih thaman tampia zo te kideih hi.\n2. Zogam ah khantohna ding mapan na Zomi sung ah tampi om a, Min leh zaa te lian lamhlamh in kivawh a, mipi in asep ding abawl ding kipia thei nailo in ki om hi.\n3. Thu maan leh thumang mahmah ding kideih aa, nasep thanuam na ding in nasep thaman lawh takcing mipi in kilung ngulh ahihi.\n4. Kilemna, ki-itna, kipawlna, kipum khatna kisam hi cihcih sang in mipite deihna thamanh lawh takcing ding nasep hoih kivawh kipia kisem sak peuhleng kimuhdah na, kihuatna, kiel na te bei lel hi.\n5. Minam dang te nasep kimakaih na ah aniampenpen Ansai, Hotel munphiat, Setyung tuamtuam ah nasem mite pau kitheilo vive te in nasem khawm thei uh hih napi’n Eite pau kithei veve Asang penpen President, Secrectary kitam luatna man in mipi te lungsim namnih sang tamzaw den sak kha ihihi.\n6. President tuamtuam & Secrectary tuamtuam te in mipi te ading nasep hoih leh thaman lawhcin theihna kipiak theih loh man in mipite’n nguih theih khamhtheih nate lamdawt hauhtheih nasep te kisem den hi zaw ahihi.\n7. Nasep zia kihilh masa lopi in nasep isawl na pan in lawh tak cing ding bangmah omlo ahihi. Enkik dih leng\n(a) Zogam Leicial tawh henhan hun\n(b) Zogam ah Ngasa khuk/Dum bawl sak henhan hun\n(c) Zogam ah Kaphi innkim ah ciingsak suansak hun\n(d) Zogam ah Niangteh Ciingsak hun\n(e) Zogam ah nailung kungci’n sak hehu hun\n(f) Zogam ah Apple cingsak henhan hun\n(g) Zogam ah sialkhawi sak hethat hun\n8. Hihbang nasep nate ah apianglo hilo na pi sep ding hunsung neek ding omlo man in lawh cinglo ahihi. Hih bang mun the President tuamtuam leh Secretary tuamtuam te mipi ading nasep hoih vai hawmna omlo a, Pawlpi lam vive ah hong buksan uh hi.\n9. Zogam leh Zomi nam sung a, om President leh Serectary khempeuh amau pan muntek pan in Company vive hi uh a, Nungzuite khasum san theihna ding nasep hoih om nailo ahihi.\nPrevious: A mawh baang panmun (sinful role)\nNext: Zomi leh Sawm Ah Khat


url: =Video: Malaysia, Perak ah pasalkhat aguaktang in Motorcycle tawh vakkawikawi :: ZOMI DAILY\nposted on 6 January 2018 at 1:00 pm UTC+9:30 Lomkholna: Malaysia, News, Sawltak, World\nMalaysia, Perak State sungah pasal khat bangmah silhvetlo, aguaktang in khuasung ah Motorcycle khattawh vakvalval cimawk hi. Tuapa pen alungsim cidamlo hihtuak a, zato ah akibawlding in kipuak cih theStar pan kiza hi.\nHilir Perak OCPD Asst Comm Mohd Marzhuki Mohd Mokhtar in agenna ah tuapa pen kum 30 gualpawl hi a, a innkuanpih te’n zato ah puak uh cihi.\nPalik pa genkhiatna ah tuapa pen khuasung ah Motorcycle khattawh aguaktang in vakkawikawi cih zanni Friday nitaklam 5pm hunpawl in hongki zasak cihi. Tuaciang in tuapa pen azongkhia dingin kipai a, a innkuanpih tetawh aomkhawm kimukhia cihi.\nAmahpen alungsim acidamlo “mentally unsound” khat nahi a, Hospital ahzong lungsim cidamlo ci’n aki ciaptehna Record kinei hi.\nHihpa gamtatna pen “Section 14 of the Minor Offences Act” thukhun tawh kizui in khuasung mipi te lungsim nawngkaisakna cihtawh thusitna, kancianna kineiding cihi.\nMore: Malaysia, PJ SS3 sungah numei khat aguaktang in kileh kawikawi\nHihpa pen khuasung muntuamtuam ah aguaktang in Motorcycle khattawh vakkawikawi a, mi tampi inzong mukha in, Video leh Photo pawlkhatzong Social Media tungah ki khahkhia hi. Natna zong atuamtuam himawk… Sawltak #zomidaily\nPrevious: ZAM Thupuak :: 07 Jan 2018 (Table Tennis kidemna)\nNext: Thai gamsung ah pasal te zahmawh ango, akang dingin kibawl sakthei cih mithang mahmah


url: =Thuamvum ah Singlamteh kiphut ci\nZogam ah Biakinn le mun tuamtuam ah Pasian biakna cihte akipan Singlamteh phuh/ suan ding abeisa hun khat lai-in, kumpite in hong phallo in Zomi Khristian te sungah suahtaklohna lianpi kiphukha den hi. Tua bang kawmkal pan Pasian in i thungetnate hong dawng to zelin, suahtakna le kipahna hong pia zel ahih manin Pasian min kiphat ta hen.\nSiyin Region Baptist Association (SRBA) te' makaihna tawh Zogam , Tedim gam huam ah mualsangpen a i neih ahi Thuamvum ( Kendedy Peak) mual dawnah abeisa April 17,2012 ni-in Bilatmee (Cement ) tawh kibawl Singlamteh (Cross) lianpi khat kiphut cih kiza hi. Tua laiah Rev. Cin Za Dal ( SRBA-GS) in Singlamteh honna le Apna nei-in, Dr. Dr.Daw Win Sein, Professor , Myitkyina University in thugenna nei hi. Tua banah Sizang gam sung a Pasian nasem Sia/ Siamah khempeuh kihelin, a pai mi vekpi 266 te Moh le Niangtui lim mahmah tawh kivaak cih kiza hi.\nZogam ah MP khat ahi Pu Zam Cin Pau ( Zozam) CNP-President pen Zinpi in kinei banah thugenna thupitak neisak uh hi. Tua banah Motor Jeep (2), Dr.Dal Motor, Zozam Motor, Mangkeu Motor @ Motor Cyle (30) val kihelthei in nopci le lungkim huai mahmah cih kiza hi. Tua bek tham loin, Singlamteh pen Yangon pan Steel tawh nasiatak a kibawlsak hi-in, a tungah LST mun Mark. 8:38 kigelh hi. Sum le pai bei khempeuh pen Pa Lian Cin Mang @ Mangkeuh in piakhia ci hi. Khristiante kisaktheihna le i gualzawhna Singlamteh pen Zogam leitang tung ah akizel semsem dingin i biak Pasian in hong makaih suak hen.\nTZN: Source : Rev. James Nang Khai, Tongsan


url: =Kala Tote in Noir – Hampden Clothing\nKala Tote in Noir\nA hand macrame diamond patchwork cotton tote bag featuring a polished gold metal handle. Unlined.\nhttps://hampdenclothing.com/products/210000048437 4317630169139 Kala Tote in Noir 475.00 //cdn.shopify.com/s/files/1/0081/4425/7075/products/ulla-johnson-kala-tote-in-noir.jpg?v=1629317346 //cdn.shopify.com/s/files/1/0081/4425/7075/products/ulla-johnson-kala-tote-in-noir_large.jpg?v=1629317346 USD OutOfStock Bags 154926579763 All Products 167041630259 All Products Except Courtney Salton 154130612275 James 154129432627 Small\nUlla Johnson $200 - $500 Bags Black Color_Black notonsale Tote Bags Ulla Johnson add-to-cart //cdn.shopify.com/s/files/1/0081/4425/7075/products/ulla-johnson-kala-tote-in-noir-side.jpg?v=1629317525 //cdn.shopify.com/s/files/1/0081/4425/7075/products/ulla-johnson-kala-tote-in-noir-zoom.jpg?v=1629322546 //cdn.shopify.com/s/files/1/0081/4425/7075/products/ulla-johnson-kala-tote-in-noir-inside.jpg?v=1630208883 31035167342643 Default Title 475.00 475.00 //cdn.shopify.com/shopifycloud/shopify/assets/no-image-2048-5e88c1b20e087fb7bbe9a3771824e743c244f437e4f8ba93bbf7b11b53f7824c.gif https://hampdenclothing.com/products/210000048437?variant=31035167342643 OutOfStock Default Title


url: =Galkap vanlengkia ii ameilam “Tail Section” ki mukhiata, misiluang zong 90 kimukhin :: ZOMI DAILY\nposted on 16 June 2017 at 10:10 am Lomkholna: Myanmar, News, Sawltak\nAndaman Sea sungah akia Kawlgam galkap vanleng ii amei “Tail” pen zanni Thursday ni in gambeng te’n mukhiata uh cih Reuters pan kizasawn hi. Tuipi sungah ngabet tawh akivak “Civilian fishing boat” te’n amuhkhiat uh ci a, Kawlkumpi ii tembaw leh vanleng tawh azonzon uhsangin ngabeng te Technology sangzaw hileh kilawm hi.\nHih galkap vanlengkia sungah akigawm in mi 122 atuang hi a, zanni ciangciang misiluang 90 ki mukhinta cihi. Myanmar Search Operations te’n vanleng akiat akipan azonpah ngekngek uh hi a, Passenger leh Crew te ii vanzat Personal Belongings pawlkhatzong kimu cihi.\nHih galkap vanleng pen Chinese-made Y-8-200F hi a, nung June 07 ni in vandawn asanna Pi 18,000 ah alenlaitak in amangcip ahihi. Tuapan in akizon ciangin misi pawlkhat leh vanleng themneng pawlkhat kimukhia a, vanleng akia ahihlam kithei hi. Ahi zongin tuni ciangin hih galkap vanleng pen banghangin kiathei hidinghiam cihpen kumpi thunei te lampanin bangmah gencianna omnailo hi.\nMyanmar Military te’n zanni in galkap vanleng akiapen ii amei “Tail Section” pen kimukhia ci a, atung ahzong Y-8 5820 ci’n kigelh ahih manin aki zongzongpen ahihlam kician mahmah hi.\nNgabeng te’n Andaman Sea tuipi sung athukna Pi 115 ah vanlengkia ii ameilam amuhkhiat uh cihi. Vanleng apumpi leh alu te kimuzotuan nailo ahih manin, guahzu daikainuai mahah Search Operations te’n tawlngalo in zonsan uh cih kiza hi.\nHih vanleng kiatna pen tunai galkap vanlengkia te lakah ahuaisia pen khat ahihi.\nLocal Media te’n Sunday ni in apulakna ah Army chief Min Aung Hlaing in hih vanleng kiatna pen khuahun siatna hangin akia hiding, setsiatna Mechanical Failure hilozaw khading ci’n genkhia ci uhhi.\nTulaitak Kawlgam ah guahtui luanhun, Monsoon Season ahih hangin tua vanleng akiat hun laitak in khuahun siatluatna omlo kicizel hi.\nTuaban ah hih vanleng “four-engine turboprop aircraft” pen aki zatzawh kum 2 khawngbek hipan a, akizatzawh nai 809 Hours khawngbek alengpan kici hi. Ahi zongin Senbawl himawk ahih manin kimuang mello hi.\nGlobal New Light of Myanmar te’n Sunday ni in agenkhiatna ah hih vanleng kiatna azonpih dingin gamdang te’n huhnuam uh himahleh gamdang huhna pen kinialphot cimawk hi.\nKawlgam pen abeisa kum tampitak galkap kumpi in a ukcip hi a, gamdang akici limlim in huhna pen asangnuam vetlo uh ahihi. 2008 kum Cyclone Nargis in Kawlgam anawkgawp hun laitak inzong gamdang huhna “International Aid” sangnuamlo sese uh ahih manin mi 50,000 bangin sihlawh hi ci’n ki ciamteh hi.\nHih vanleng pen Senbawl “Chinese-made Y-8F-200 four-engine turboprop” kici a, vanlenghawl pen Lieutenant Colonel Nyein Chan kici hi. Vanleng hawlpa pen akigawm in vanlenghawlzah nai 3000 valbang Flying Experience aneikhinsa khat ahihi. Sawltak #zomidaily\nPrevious: Afghanistan, Kabul ah Suicide Bomb puakkham in mi 4 si, adang mi 8 liam\nNext: Marawi City kidona ah Australian Journalist khat agawl ah thautang lutin silo bilbel


url: =72 virgin te pen 6(6+6)hi thei ding in ki um mawh :: ZOMI DAILY\nposted on 11 October 2014 at 9:06 pm Lomkholna: News, World\n72 virgin te pen 6(6+6) hi thei dingin ki ummawh\nLeitung Biakna lian tampi om a, tuasung panin Muslim te bekin mithah ding Allah atopa un na hilh hi.Islam upna azui lo peuhmah thahding cih amau ngimna ahihi. Hi pen apasian un genna hi a, vantung gam tungding cih ahihi.Amau lst ahi Quran genbangbang pen zuihpah lian uhhi.Islam asuak nuamlo peuhpeuh thahding hi phah hi. Hi pen Allah pasian hilh hi a, amau zong mithah ding a utlua uh hi masa lo in Allah thu zuihloh phamawh asak man uh hi zaw hi. Allah ading ahihnak leh singam uh hi.\nBudha in mithat ding nahilh ngeilo hi.\nJudaism tenzong mithat ding sangthei lo uh hi.\nChristian,Hindu tenzong mithat dingpen ki hilh ngeilo hi.Tua ahih manin biakna khat leh khat nuamtak in ki omkhawm thei hi. Ahih hang in tuma kum 1400 kim panin Muhhamed in hih up nakhel khat hong pankhia a, tua a ki pan biakna vai in ki thah na hongtam semsem hi.Muslim a hi lo khempeuh amau gal hong suakmawk hi.\nIslam bek biakna hiding leh leitung ukding pen amau ngimna ahihi..A lst uh Quran\ngendan..Muslim hi lo peuhmah na muhmuh na uh ah thatding Quran 9:5,a nawng uh pan tanlian ding Quran 47:4, Mi khem peuh Allah pasian tungah ki ap ngiat ding cih\nahihi.Thukhun khat ah, galki do na ah,alel te inn leh lo van nate ki suk siat sak ding bek hi na pi, Muslim ten minam beiding bek hanciam uhhi. Gal azawh uh leh pasal teng nawngtan, numei teng omkhoppih mang uh hi.\nIslam te in bawlsiat na athuak gamte\n6.Bangalades…atungin, Hindu cih te bawlsia in mi nam mang thang zong om in, biakna zong amangthang tampi mah om hi. Biakna dangte in thupi asak namun te susia nuamsese uh hi. Holy place…Jerusalem,Bagoda cih te susia den uh hi. Christian, Buddist,Judaism…te in amau Mecca simmawh sak ngei i hi hiam?\nMuslim nam nih om\n1. Akhengval leh 2. Alai hawl\nTuni a i zakzak hiam tawh agam tate pen a khengval muslim te ahihi.\nA Si ngam te paradies ah nungak 72 tawh 24 hrs nop sading cih upna nei uh hi..hih pen atawm pen hi lai e. Mi tam that te nungak tamngah zaw lai ding. Bangzah ta up khial na hiam?\nAlai hawl te leuleu\nZi tam pipi nei ding Muslim biak na pan hi lo lai ding atawm pen 4 nei ding . zi khat in ta 5 nei ding in, leitung ah muslim luanmu sakding cih amau ngimna hi. Hi dan in hong pai suak leh tu zawh 2025 ciang uzawhpah sungah khangno 1/3 pen muslim hi ding hi. 2060 ciang in piantit ah mibup 100 ah 50 sang atam zaw pen muslim hi ding hi. Hiam palo galdo na khat ahihi.Amau upna in Muhamed et teh ngiat ding,amah pen aet teh huai pa hi ci uh hi..christian dan hi leh Zeisu dan hi.\nAma nuntak na en suk dih ni.\n1. Allah kiang pan kamsan na ka ngah ci in chritian te leh Judaism te khem hi..ki sang zolo hi.\n2.zi tam pi nei hi..42 hi. Adiak in kum 54 a phak in kum 9 apha pan Aisha Bent Abe Baker buan hi. A ma ni (aunt) mawh pih Hi. Aunt min pen Khawfah Bent hakim a hihi..ama ta te zi te tawh zong mawh hi..\nMuslim te thu khun\nNumei ten pasal te mawkkhen theilo..pasal ten bel utut in khen thei..guta te aguak na uh khut tan sak ding..numei amawh te suangtawh asih dong deng ding….zi neih zawh zah zah nei ding…kawlgam sung ah hi thu te thei in a ki ging sa in om ni.\nLailek…Pau Khan Thang,Bangalore, India\nSource: Myanmar Defense League\nKhialh na a om leh ngaih dam bawm ah khia ni..\nPrevious: Thuthak Tomkimcing 11 Oct 2014\nNext: Tuni Mopawi Lungdampihna\n12 October 2014 at 3:39 am\n666 pen tapidaw te gamtat ding hizaw a, tu laitak a, IS misok te pen mattiu 24 sunga kigen hizaw hi. Na telkhialloh nadingin Mangmuhna sung hoihtak nasim in,


url: =Ipoh ah mawtaw pailai singkung in dengkha in nupi khat si, adang mi 2 liam :: ZOMI DAILY\nposted on 22 April 2017 at 9:47 pm Lomkholna: Malaysia, News, Sawltak, World\nMalaysia, Ipoh khuasung lamzikpi tungah mawtaw apailai khat atungpan singkung puksuk in dengkha citciat ahih manin mikhat si cih theStar pan kiza hi. Ipoh, Simpang Pulai, Jalan Sultan Nazrin Shah ah tuni Saturday ni in thupiang hi a, asi pen numei khat ahihi.\nHih tuahsiatna amukha Witness te’n agenna ah singkung in adenkhakna munpen Symphony Suites Hotel tawh akigaisai “Opposite” aom lamzikpi tungah Saturday nitaklam 3:30pm hunpawl in thupiang cihi.\nMawtaw sungah mi 3 atuangkhawm uh hi a, numei khatpen singkung in denglumkha citciat hi. Adang mawtaw sungah atuang tepen asi numei ii apasal leh ata hiding in ki ummawh hi.\nSingkung in adensuk ciangin asi tawh asilo tawh mawtaw sungah awkcip uh ahih manin agei ah amukha leh anawkkha Motorcyclists te’n anungtalai te mawtaw sungpanin kaikhia in honkhia uhhi.\nAsilo mi 2 tezong liamveve uh ahih manin Raja Permaisuri Bainun Hospital ah thunei te’n puaksakpah uh a, zatui kibawlpah uhhi.\nFire and Rescue Personnel te’n akipuk singkung pen tantawng uh a, hepkhiatsan uh cihciang kiza pakphot hi. Photo sungah ih muhtheih mahbangin atungpan singkung in adengsuk hi a, mawtaw zong limsiat mahmah hi.\nNungkhasung inzong Malaysia, Malaca State sungah singkungkhat upmawhlohpi in pukvat in mawtaw leh Restaurant khat dengsia ngei hi.\nRelated: Sihding hun tungnaikei peuhmah ki suakta kiaukiau\nAneipa pen mawtaw ageinai ah aom laitak himahleh dengkhalo bilbel cihi. Sihding ahun tungleh aki pelhtheihloh mahbangin, sihhun tungnaikei peuhleh kipelh vevezel cihding ahidiam, utbangbang Comment ziahziah dihvou leh 🙂 ZD Sawltak #zomidaily\nPrevious: Biakna sanginn ah naupangkhat akhe kisatgawp ahih manin alangnih in tankhiat kul\nNext: Zomi exodus Laibu Australia hong tungta ~ Khaibawi\nZomi Khuado Pawi (Kuala Lumpur, Malaysia 2017) pulakna\nAthupi mahmah Vantung Thungetna


url: =Zomi te ki masuanzia etkikna leh mailam ki masuanzia ding ngaihsut piakna ~ Prof. C. Thang Za Tuan :: ZOMI DAILY\nposted on 15 October 2016 at 9:28 am Lomkholna: Article, Thangzatuan\nZomi te kimasuanzia etkikna leh mailam ki masuanzia ding ngaihsut piakna ~ Prof. C. Thang Za Tuan\nLa in Thu na gen:\na) Lumbang sun a thalbang suante vai tunnu’n maciang suan e.\nb) Albang na mangsak kei vaw do Tunnu aw ka deih lunlaino hi e.\nHih la pen leitung galpi masa (1914-1918) hun Mikangte in Kawlgam le Zogam hong uk lai-in, ei Zomi tangval muanhuai sinsen Sukte le Sihzang kualpan mi 500, Kam Hau’ uk sung pan mi 500 a vekpi gawm Zomi tangval kizen mahmah tulkhat Labour Crops kici munlemual hah dingin Piantit gam (France) ah 1917-1918 kikal kumkhat val deuh sung va pai uh hi. Cihtakna le kizenna hangin min va ngah uh hi. Tua a kipaisak hunin inn ah om Nu le Pate in lunghimawhin a kiphuak la hikha ding hi. Tua zomin Leitung Galpi nihna Japan galin ei Zomi galkap tumin galdokha ihih manin hih la a kiphuak hi, a ci zong om hi. Bangbang hitaleh ei Zomite hong kimasuatna lian khat ahihna kimu thei hi. Tua Piantit gam pai-a kipan Zomite a kipusuakkhia pan ihi hi.\nMasa hunlai mimasuanzia tom etpak lehang:\nZomite mi mawkmawk ihi kei hi. Ulenau behlephung, khualetui, Hausa upate tawh a kimakaih ngiatte ihi hi. Mongolia, Sengam le Tibet gamte ah Sinlung ahih keh Chinlung khuul ah i tenlai tangthu a kimin kingah zo nai lo hitamah leh Tibet gam panin Lohit gundung zuisukin Hukawng mualkuam zui-in a bawngbawngin Kawlgam i lut hi. Kawlgam laizang ahi, Pagan, Bagan (Pugam), Mt. Popa (Pupa mual), kiim, Thayet, Aunglan, Natmauk, Taungdwingyi, Minbu, Mindon, Sitoketaya, Mintaingpin, Phowintaung, cih khawng ah i teen masak lai-in zong a honhon, a bawngbawngin makaite nung zui-in a pai liailiaite ihi hi, cih i theikim ciat lel hi.\nKawlgam ah a kuambupin honteen ihih manin Kawlmite in ei Zomite ”lawmte, zawlte” hong cihna-in “Chin” ci-in hong loin, a mualkuam dimin i teenna zong Zokuam (Chindwin) cipah uh a, a gun zong Zokuam gun (Chindwin gun) cipah liang uh hi. Chindwin gun le Izuadi gun kituahna mun bang ah khuapi kisat hi. (cf. Sing Khaw Khai, 1995). Tua Chindwin gunnak lam ahi, Khampat, Yesagyo, Bunglung, Kawlpi, Gunkhawm khawng ah zong i teeng zihziah hi.\nKawlgam pan Khamtung mualsang lam i laltoh tun AD 1420 kiim pawlin (cf. Ciimnuai mualsuang), innkuan 40 tang Pu Songthu (Cawngthu), Songzate unau maw, pata maw makaihna tawh Zangpitam, Ciimnuaite i tung hi. Ciimnuai ah khang 8 (kum 200) tang i tenkhop khit ciangin khuakiim khuapam ah kithehtangin khua thakthak kisat hi. Tua munte ah zong a makai, a siampu, a tangko, a galkapmang, cih bangin a kimtak theithei-in kisehin kihon pai hi. (Gtn. Tedim khua ah a sagih veina tap luahna, Mangkuate le Pu Kam Hau hun Pu Khaw Cin le Tonzang khuasat thu cih bangte etkakna ah i thei hi).\nAmasa penin Thawmte Hun (Thawmte Dynasty) khangkhia hi-in, a tangthu kikan zo nai lo hi. A zom ah Guite khanghun (Guite Dynasty) hun hi-in, a tawpna lam bek kitel theih hi. (cf. Lamzang, Laailo, Tedim ah teenlai). A thumna ah Sukte hun (Sukte Dynasty) 1810-1948 kikal hi.\nHih hunte i kan kikkik ciangin Hausa Upa, Makai, Ukpite thu a mangngiatte ihi hi. Khua kisat thakte nangawn ah Hausa dingin amau hun lai a, a khangliante mah hausa kisemsak bek hi. Hih in Zomite kimasuanzia masa lam kici ding hi.\nInnsung kimakaihna le mimasuanna:\nInnsungah Papipen in hong makaih hi. Pa a omlohna ah unau lakah a Upapen in hong makaih hi. Innvai, lovai hong makaih hi. Zingan nek kawmin vaikuan nadingte gen uh hi. Amau hunlai-in lokhawh singpuak, gankhawi, sabet, anteh theipuam zong, sialnahteh sat, khautang la, singsuih, inn lam, gamsa siahna thangkam, vasa thangkam, ngawidawh cihte-ah a upa zawdeuhte in pantah in makaih hi.\nNitak ciangin, Nute maw, ahih keh unau upa zawdeuhte in maw, Zo tangthu (fables, folk-tales), paunak, lakam, kampau thuk, khiatna nei ngaihsut tawm ding thute (axioms, parables, allegory, etc) te hong gen uhin a naupangte in kiciamteh hi. Numeite in khaukheek le sun ciang siamgatin kimakaih uh hi.\nBawngcing thei, sialcing thei-in pasalnote hong om ciang Sialcing makaite in makaih uh hi. Sialcing upate thu kimang ngiat hi. Tangval ciangin Sawm (Haam) ah kigiak hi. Haam i cih pen innlim’ sak, suumtawng le innpi kikal-ah a kidawh sangto giahna phual hi-in, khuasungah innlian le innpite bek in nei hi. Sawm tangvalte lakah sawm makai kisehte in sawm ah a giakte makaih hi. Haama giak sawmtangvalte in a khanlawhkhit uh zingthawh taktak ma-un la awi-in sakhawm thei uh hi.\nLeitung piancil a pat 1950 dong pen ei Zomi pasalte i kimasuanna in Lokhawh hat ding, singsuih siam, gankhawi hat le thautawi-in sabet dan siam, gamsung vak hat nadingin kimasuan in, numeite pen anhuan, tuitawi, khaukheek, siamgat, buuktep, a hizaw hi. Ahun zui ahi hi. Leitung ah zong leitung piancil pan kipan 1700 AD dong lokhawh singpuak le gankhawina mah tawh kimasuan uh ahi hi.\nSangkah hun pan tuhun dong kimasuanna atomin etna:\n1900 kum khit nungin Zogam ah Khristian Biakna le Lai sinna hong tonkhawmin a tamzaw pen 1925 nungsangin sang kikah in, sanginn pan gamtat luheek ding, cidamna le siantho nading, kampau ding dan zong siate in hong hilh hi. Tua ban ah paltantumte le laitheite in Kumpi na semin khasum sang thei uh ahihman lokho singpuate sangin lawhcing zaw, thamang zaw in puansilh nikten, innlelo nekledawn kicing zaw ahih manin laisim sangkah ding le kumpina sem khasum sanna nei dingin i kimasuan hi. I kihantawn hi. Galkap tum masa i ute in laitan tam thei lo uh ahih man, zakhanna ah na khasia uh a, a naute uh sangkah laisim ding hong hansuah pha mahmah uh hi. Dek ah sam tum pha nawn loin i met ta hi.\n1940 pan 1990 dong laitheite nasep ding a baih lamin om lianlian ahih man laitan sang neih kiman mahmahin kumpina semin khasum kisang hi. Kumpi nasep tawh khasum kisang thei ta ahih manin nekledawn, silhleten kicing zawdeuh pah hi.\nAhi zongin, 1950 nungin summetbawl siamte hong lawhcing pianin ki-engsim pah hi. 1970 kum nungin Tembaw zui-in gamdang ah sum thalawh le Japan, Singapore, USA gam lam ah sumthalawhna hoihzaw kisa-in kimasuan pian hi. 1990 nungin Biakna lam laitan sang ongte in Lai Siangtho sang hongin, le Tagah kemte in huhna ngahin nuntakdan nuamzaw ahih manin Biakna lam laisin ding kihanciam kheukho leuleu hi.\nAD Kum 2000 nungsangin gamdang ah lal ding, sum thalawh-a pai ding kithupisak in, tu ciangciangin Malaysia le USA gam lam bekbek kitumin sum neihsun teng zangin i kimasuan leuleu hi. A tuahsia khat le nih a om zongin a tamzaw in tuahpha in, kidopsiam in, Nu le Pa le inn-ate vak nading sum khakzo den uh ahih man tuciang dong tua a hoih lai suak phot hi.\nMailam kimasuanzia ding:\nGam khat khantoh nading, mikim annek tuidawn a nop nadingin abulpi in thu guk om hi. (1) Pilna, (2) Sumtha paitha neihna, (3) Gam ki-ukna, (4) Cidam kikepsiamna, (5) Ngeina kepsiamna le (6) Pasian biakna man neih cihte kisam pha mahmah hi. Hihte sungah ei guak hanciamna tawh a piang thei khin ahihloh hangin a masapenin Pilna mah tawh kimasuan masa lehang i mavang ding hi. Pilna i ngah zawh nadingin tupna, ngimna, hahkatna, kuhkalna le cihtakna mah kisamin Pasian kiangah ki-ap tangtang ding kul ahi hi.\nTuma lam ciangdong laitan tawh kituakin nasep sum thalawhna om thei lai hi. Tuin laitan le siamna tawh kituakin nasep pawlkhat abaihsa-in a om hangin kipkhosuak nawn lo hi. Akipkho penpen in eimau ngaihsut tawm le ei kivakna (talents), siamna (expertise) tawh nasepna khat peuhpeuh kipat khiat ding hizaw ta hi. Mi huhna bek lametna tawh zong sawt kipkho lo ding hi. Tate sum thalawhsa nekna tawh zong kikhuapha zo den lo ding hi. Ngaihsun ding, geel ding, phut ding, kipat ding ahi hi. Tulai Siamsinte thubulphuh ahi SININ, SEMIN, MAINAWT NI cih ahih mah bangin kisin ding, sep kipat ding ahi hi.\nTua mun ah bangci geel ding ka hi hiam sumlepai lah nei lo ing a na cikha thei ding hi. Ahi zongin a nuai-ate bangin kimasuan lehang piang thei ding hi, ka ci ngam hi. A taktakin cileng eimau teekteek i hanciamna mah hi pipen zaw hi. Nu le pa ulenau in hong hanthawn thei, hong panpih thei bek hi. Ahi zongin lawhcin nading pen eimah teekteek hanciamna mah hizaw hi.\n1) Ngimna, tupna khauhpai mahmah neih masak phot ding kisam hi. Tua a neite peuhmah in a ngimna, a tupna uh tangtung zaw hamtang uh hi. A lampi ding uh Pasian in honsak teekteek hi, ka ci ngam hi. Gtn. Kei sangkahna bang inn pan sum Ks. 1186/- bek bei-in adang teng Pasian in hong geelsakin Stipend, Scholarship tawh kah ka hi hi. Tua mah bangin Lai Siangtho sangkah nuam taktakte’n zong a tupna uh khahsuah loin Pasian kiangah a ki-ap zo tentante a vekpi-un lawhcing hi cih i mu thei hi.\n2) Tulai hun paizia in Manglai, Mangpau (English) a hunkhop ciang khat le Computer tawm beek zattheih ding kisam hi. Tua loin koimah ah kipuapial ngam lo ding hi.\n3) Siamna, kivakna khat teitei Pasian in hong guat ahihlam phawkin tua mah bulphuh tentanin phungvuh in. Na lawhcing toto tham ding hi.\n4) Midangte minthanna, lawhcinnate engin, etteh in, hanciam pah inla, ahi zongin hazakha kei in. Nang minthan nading le na lawhcin nading Pasian in a tuam vilvelin hong koihsak ding hi, cih thei inla, zong in. Na mu teitei ding hi.\n5) Nasepna khat peuhpeuh ah thumanna (faithfulness); kuhkalna (perseverance); diktatna (honesty) le lametna (hope) kiptakin nei in. Tua bang loin lamdawt le lam manlo natot leh sawt na khom het kei ding hi. Na muktu ding hi. Leitung ah min a hoihin kidawk i cihte tua bang theihna laigil a nei vivete hi. Thuzuau thei-in a hoih lo gamtate”zuau in a khap tawn” cih paunak i neih mah bangin sawt a kikhom kei ding hi. Tulai-in mi phengtat in, sum tawh nasem a tam hangin a thuman mahmah mi na om lai veve sam hi. Tua bang mite a lung uh nuamin, mi hampha ahi uh hi.\n6) A hoihlo nekledawn, teplemuam, vak-hatna le gamtatna hoihlo a kicite peuhmah peelsuk pah in, kih in, peel in. A hoihlo a kicih nakleh sinsawm kik teitei kei lel in. A hoihloh lam thei gegu a, na sin teitei leh a sawt loin bei ngeingeina na tuak ding hi. Sawt na nungta kei ding hi.\n7) Tulai-in mi tampi tawh kipawlsiam, kipawltheih thupi mahmah hi. Lawmlegual, meltheih a haute mazangin daupai hi. Maingalin mi tampi tawh kimeltheih ding hanciam in. Lawm kip mahmah zongin nei in.\n8) Leitung ah a minthang lungsim paizia a thei Psychologist ahi Howard Garner in a laibu minthang khat ah tuhun le maisang hunte ah kimasuanzia ding lungsim puakzia hoih a sak nam nga (5 minds for the future, or quintet of minds) 2008 kumin a nuai-a bangin koihin gual diudeu hi.\n(a) Kidaam zo a hoih lungsim neihna (The disciplined mind):\nLeitung ah pilsinna subject-te ahi, Finance, cih bangte tawh kizawitawnin nangma theihna khat geelgeelin pungsak in. A diakdiakin na khangno hun a kipan na khantawnin geel den in.\n(b) Khinkhai gawmtuah siam lungsim (The synthesizing mind):\nPilna, siamna a thakthak a piangte le nang theihsate tawh khinkhai gawmtuahsiam in, khentatin zang in.\n(c) A thakthak geelsiamna lungsim (The creating mind):\nI theihsa ban ah i nawkkhak thute tawh kituakin athak ngaihsut theih ding kisam hi.\n(d) A zahtakhuai lungsim kician neihna (The respectful mind): Ngaihsutna kibang lo le lawpna, muhna kibanglote nangawn tawh kitelsiam, kisansiam le kithutuah theihna geelsiamna ahi hi. I naseppih, i pute, lawmlegualte tawh kithutuak theihna ahi hi.\n(e) Asia le apha khentel theih ettehtak lungsim (The ethical mind): Gamsung mihoih mipha le nasepna ah hoihtak sem ngitnget theihna lungsim hoihte ahi hi. Tavuan (Vaipuak) lak ngamna le sep ngamna zong ahi hi. Mite sankim theih ding geelsiamna zong ahi hi.\n9) Kimasuanna ah hong khaktanthei thute in, ngaihsutna luiluate neih tentanna (conservatism) a hun zuih luatna (faddism), muhkholhloh thuhaksate om gige hihna (hidden risks) le bangci sep ding cih theihlohna (impotence) te hi a, tuate i kantan zawh nading kimasuan mahmah ding ahi hi.\n10) Ahoih/asia na khat peuhpeuh i sepkhak hangin nitun pah hi sam loin akum akha-in kingak le sep ahih manin lungduai le ngakzawh ding zong kisam hi. Tupna (goals) le thupisaknate (values) kician takin nei lehang kimasuanna le kimakaihnate tangtungin lawhcing ding hi hang, cih ka muhna le ka theihnate hangsan takin kong genna ahi hi.\nEi Zomite peuhmah in i khua, i tui ciang bek (local level) a sem ding lungsim a niamlut pai in, gam bup (national level) le leitungbup dong (international level) ah sem dingin lungsim puakzia sangkhai-in kipantahin kimasuan ding hi hang. Tua ciang bekin i ma i sangtun zo pan ding hi.\nPilsinna pen a kingahna mun mah zuat kul hi. Sumlepai zong tua mah bangin a kithalawh theihna mun mah ah zuatkul phot hi. Ahi zongin khantawn i gam i lei puah nading le kikhuangkhoh zawh nadingin pilna, siamna le kipat nading sumlepai, neihlelam vante i top kawmkawmin ei mun ei mual mah ah septheih tawp le siamtheih tawp tawh mapan ding hizaw ding hi, cih ka upna le muhna hong om hi. Leitung ah a khangtosa gamte, amau le amau mahin mapangin, semin, a zunte ahi uh hi.\nKhatveivei ei gam ei lei kumpite in hong puah kei cih i phun nuam hi. Tua hi lo zawin eile-ei mahin ei thagui thatang tawh kipat masak ding ahi hi. Kumpi kiangah phalna le mapanpihna bek lamet lel ding hizaw ka sa hi. E’n sem kei lehang kuaman hong sepsak masa hetlo ding hizaw hi. Ahih keh amau hong sep nop nadingin i gam ah a lunglutna uh khat teitei i neih kulzaw ahi hi.\nNgaihsunsunin geelgeel lehang hong piang ding cih ka um hi. 2008 Siamsin Seminar II, Kalaymyo ah i bawlin Rev. Tuang Khan Kap in leitang pan nuntakna le sum piansakna dan ding hong pulak hi. Zuihtheih pah dingin hong telgen hi. Tua bang ngaihsutna thakte (new ideas) kisin kul hi. I theihsa pilna tawh mematin punsak theih ding ahi hi.\nAmerican President minthang khat ahi John F. Kennedy in kumpi tavuan a lakni-in a kampau hoih mahmah khat in,”Ka gam Tunnu aw, nang kei bang hong pia ding na hi hiam, cih sangin, ka gam Tunnu aw, ke’n nang adingin bang hong sem zaw ding ka hi hiam, cih kidot zawk ding hi” a cih in thu tampi gen hi. Ei’siamna panmun san tek tawh mapan ding hi-in, a baihlam bekbek ngaihsut ding hi lo ding hi. Sumbuk ah vanzuak ding hihkhak sangin tua a zuak ding van a bawlte hih zawh ding thupizaw hi. Tua tawh kimasuan ding hi hang.\na) Mimbang pianna i gam tulta, i pian gamlei ei’n it keile’ng gualta’n nuihciam lel ta ding aw e.\nb) Tangbang khanna i simgam zang, i Zogam nuam, ei’n khual kei le’ng, gual in nuaisiah nelh ta ding aw e. Prof. C. Thang Za Tuan, Ph. D\nPrevious: Malaysia Putrajaya ah Ferry Bus khat tuahsia, gamdangmi 34 liam\nNext: Zomi cih minam om mah ei! ~ Tual Khan Suan\nTedim Road: Leitung Gamgi a Pailet Lampi ~ Dr. Pum Khan Pau


url: =Bremer Tabletop Verein (BTV) • Wie die Endtimes enden\nPosted: Thu 12. Mar 2015, 11:19\nPosted: Thu 12. Mar 2015, 11:25\nPosted: Thu 12. Mar 2015, 11:49\nPosted: Thu 12. Mar 2015, 11:54\nPosted: Thu 12. Mar 2015, 12:20\nPosted: Thu 12. Mar 2015, 13:10\nPosted: Thu 12. Mar 2015, 15:28\nPosted: Thu 12. Mar 2015, 16:15\nPosted: Thu 12. Mar 2015, 20:02


url: =Johor kumpi huangsung ah Petrol Bomb alawnphei pasal khat kiman ~ ZD :: ZOMI DAILY\nposted on 20 March 2017 at 10:59 am Lomkholna: Malaysia, News, Sawltak, World\nMalaysia, Johor Baru State sung aom kumpi huangsung ah Petrol Bomb alawn pasal khat Friday nitaklam in kiman cih theStar pan kiza hi. Tuapa pen nasep kicianzong aneimello khat hi a, kum 20 khawng aphapanding pasalno khat ahihi.\nFriday zanlam 11:45pm hunpawl in Johor Palace Ground ah phalna omlopi in lutsim a, Petrol Bomb kici namgimtui tawh akibawl Bomb namkhat sawnphei cihi. Hihpa pen Johor Palace ah Motorcycle tawh alut hiding in ki ummawh a, tuakhit ciangin kumpi huangsung ah alawnphei hiding kici hi.\nHih Petrol Bomb hangin asi aliam omlo, bangmah siatgawpna omlo cihi. Kumpi huang acingin aom Palace Guards te’n Minute 20 khitkhawng ciangin tuapa pen mankik theipah uhhi.\nTuapa pen alungsim amanmello khatzong hiding in ki ummawh a, Palace Guards te’n Johor Police te kiangah apsawn uhhi.\nJohor Police te’n hihpa pen bangci bangin Johor Palace huangsung ah lutthei, bangci gamtat cihte thudotna nei in, kancian laiding uh cih kiza hi.\nHih Petrol Bomb akilot laitak in Johor Royal Family te kumpi huangsung ah aomleh aomlohpen ki theicianlo cihi.\nRelated: Malaysia, Johor Baru ah mawtaw khatin Bicycle tuang khangno mi 8 taihlum in mi 8 liam ~ ZD\nReporters te’n Johor CID chief Senior Asst Comm Kamarul Zaman kiangah hihvai adot ciangin Incident thupiang pen amanmah hi ci’n, ahi zongin athu akician in gencianbehna neinuam nailo uhhi. ZD Sawltak #zomidaily\nPrevious: Malaysia, Klang Valley sungah guahtui tamluatna hangin kibuai ngeingai ~ ZD\nNext: Thai PM ki suamlupsawm cih Thai Police te’n genkhia ~ ZD\nMinam Lam leh La te’n tangthu gen ~ Suum Do Thang


url: =UNHCR te tawh ki muhkhopna :: ZOMI DAILY\nUNHCR te tawh ki muhkhopna\nposted on 28 January 2022 at 2:26 pm Lomkholna: Malaysia, News, Refugee\nUNHCR pan in CBP thuneite vaihawm siamna tawh tuni 27th Jan 2022 ni in kipawlna makaite Online pan melkimu in UNHCR Ulian te tawh meeting kamkup na zingsang nai ( 10am-12pm) hunciang ki neithei a, hih hunsung ah UNHCR pan in tulaitak sep leh bawlzia kum 2022 sung kalsuan ziading geelna leh Community te tawh sepkhop ziading kikup khop na tampi ki neithei hi.\nTulai tak leh abeisa tuma kum khat ciangciang aa ki pan UN zum pi ah ih laikhak te ong khaksak thei nawnlo uh hi ,UNHCR ah RST OPE/RSC ki sam theilo te UN mabaan interview ki sam thei lo te ih dot zel na laikhak na vai te Email bek pan lai ki khak thei in UN ah lai va ki khia thei nawnlo ong suak hi, asawt lo in UN pan in dot na nget na lai khak ziahziah theih na ding in ong vai hawm khia ding uh hi.\nUNHCR DEPARTMENT IN BANGCIANG HUAM?\nMalaysia UNHCR department te theih khialh loh ding ong gen uh aa pawlkhat in ong mawhsak gawp thei uhhi, REG/RSD/DSU cih te pen UNHCR department a hihi, tualo RSC/DHS/IOM cih te pen Malaysia UNHCR lam hilo hi.\n-Tulai tak in gambeel te UN tettan bei in aom Tul sawm tam pi om lai hi , ni sim in UN pan in ka hih zawh zah un UN tettan ka tu sak uh aa, tu in zong Mitam pi tettan tu ding om lai hi, tua baan ah (7am-7pm) ciang nisim in, UN tettan bei te tettan tuding in phone call in appointment hong pia ding uh aa, 2022 March kha sung in UN Card/Laidal tettan bei te a vek in tettan tusak ding zawh sawm uh ahih man in, ZOMI UN tettan beikhin akua mah peuh in ih Phone te limtak ong pai sim in ih let pahpah ding thu pi mahmah hi, UN pan phone ih let man kei leh akum bang in hong kaito thei hi.\nUN File number tung a (C) laimal vai?\nMipi lampan in hong ki dong thei zel thu khat in , UN Card tung ah 354-11C ci in C laimal pen 2021 kumbei kuan pan in UN ngahthak te 354-21 bek om in C laimal kihel nawnlo hi, tua tawh ki zui in 2022 aa ki pan in C laimal ki koih nawn lo ding hi.\nMore: UNHCR zumpi pan Malaysia Refugee tetung zaksakna\n* Ongtung ding February khasung in UN RSD department te leh community/kipawlna makaite Meeting kamkup khopna ki nei ding ahih lamzong UNHCR CBP pan in hong zasak uh hi. Info: ZAM\nPrevious: Zavom Update ~ Pu Thangboi\nNext: Fellowship vs Friendship ~ Evan. Suangh Dal


url: =FRANCE GAM AH KIKHELNA LIANPI (The French Revolution) - Zomi Adventist Innkuan\nFrench Revolution hun pen Pasi- an om lo cih hun hi-in, mihing- te in amau pilna amuan laitak uh ahi hi. Tua hunin French te in Re- publican Calendar/Revolutionary Cal- endar ci-in Calendar thak khat hong bawl uh hi. French-te in hih calendar thak kum 12 (1793 panin 1805) sung zang uh hi. Tua Calendar in kaal khat nisagihte phiatmai a, biakpiak ni beisak in, kaal khat ni sawm in hong bawl hi. Nasem khempeuh in ni kua sung nasem uh a, a ni sawm ni pen tawlngakni le lungdamni in zangh uh hi.\nNapoleon Bonaparte in ama hun ciangin kaal khat ni sawm apha tua cal- endar pen hong suphiat a, French mite in kaal khat nisagih mah zat kik ding thupia hi. Mipi nasem khempeuh in ni kua sung nasem in, ni khat tawlngakna calendar thak pen nuamsa ngiat lo uh hi. Tua in leitung pen a ngeina in ki- heek sak kik a, ni sagihni pen Piangsak-pa biakpiak ni ah hong tun kik hi. Eden huan pan a Pasian in kaal khat sunga ni om zah ding a geelsa le a kipsaksa awlmawh lohna in lungsim, pumpi bek hilo kha zong gimsak mahmah hi. Pasi- an in eite Ama ading ngiat a hong piansak ahi hi. Sabbath siangtho sak dinga ki-apna in i nuntaknate ah kikheelna lianpi piangsak hi.\nGam 70 val ah Jesu thu le Pasian’ Kammal thumaan ka tangko kawikawi a, mi tul tampite in Jesu‟ nung zuih ding le Ama Sabbath ni siangthosak dinga a khentatnate uh ka mu hi. Pawlkhatte in Sabbath tanna ah haksat ze-etna taktak phukha uh hi. Mi tampite ahih leh nasep apia (boss)te un nasep taanlawh ding cih tawh lau gawpsak a, Sabbath ni-in nasep nong kuan kei ngeingei uh leh nasep hong kikhawlsak ding hi, ci’n siangtak in gen uh hi. Ahih hangin hun khat khit hun khat ah, Pasian in nalamdang abawlte ka mu ciatciat hi.\nTranslator: Zomi Quavadis\nNa Tuanna Teembaw Topa in A ompih hiam?\nSecond World War lai in, Misionary innkuan khatin gilsan vei, sungpai in azuihding tembaw zui theilo uh hi. Japan te’n tuikulh kap ziaziah ta a, amau innkuan bek tuikulh ah om suak uh hi. Ei a si ding hi peetmah ta hang ei ci uh hi. Dah mahmah uh hi. Bang hang gilsan vei sese ih hi hiam ci in lungkia mahmah ta uh hi.\nA zing ciangin, news 1 za uh hi. Japan te’n bomb khia in, a zuih khaklo tembaw kisia hi. Asuakta omlo ci in za hi.\nTua tembaw tungah kihel khaleng, ei innkuan zongh asi ding ih hi zen ve maw cih sang thei pan hi.\nTu aa, na zuih, na tuanna tembaw pen, Topa hong ompih tembaw mah ahi diam, ngaihsun phapha dih sin aw.\nGilsan navei aa, tembaw natuan nopkhat, na tuan khak kei phial leh zongh khasia in lungkia kei in: Pasian in hong honkhia nuamzaw hi thei ding hi.\nZeisu ie hawl, tembaw mah tuan sawm zaw in. Genthei phial mah nicin, gilsan vei phial mah lecin zongh Zeisu in, innpi na tun dong hong tonpih gige ding hi.\nMisionary te innkuan, atuikulh mah ah ngak gige lel uh hi. Si lo uh hi. Anunglam ciang, tembawpi khat tawh America ah daaitak in ciahkik thei uh hi. Ngaklah lua ke’n, lamdawt totsawm ken. Pasian ie hun pen zekai lua cih omlo hi. Manlanglua cihzongh omtuanlo hi. A hun hoihbek lian hi. By: Pu Tongseal\nLungnuam takin Nuntak Theih Nading\nInn thak ahk mawtaw thak neihna in lungnopna hong pia lo hi. Lungkimna diktak in lungnopna hong pia bek hi. Lungnopna ih cih in mihing nuntakna ie mungtup le ngimna hi ci in tu ma kum 200 lai in Aristotle in gen hi. Tua ahih leh ih nuntakna sungah koi bangin lungnopna le lungkimna ngah thei ding hiam cih thu tomno en suk ni.\nNa Sepnop semkhia in: Kimawl uk maw, laigelh uk maw, mite laihilh nuam maw, na sepnop khat sepkhiat nading hun pia in. na lungkim dong sem in, lungnopna na ngah ding hi.\nMidangte Huh in: Ih lungtup khat sem in, ih lawhcin khit ciangin zong a kisam khat omlai si e ci in ih lungnuam lo hi. Tua hun cianign midangte haksatna huh inla, piakkhiatna tawh panpih in.\nLungdamna Thei in: Na sep na bawlna khempeuh a lungdamhuai thu hi cih na theih leh thupha ngah na hi hi. Na neihsa, na nuntakna hangin lungdam in.\nMidangte Hawm in: Midangte kiangh ah ih ngaihsutna, ih hun le ih siamnate ih hopsawn ciangin ih lungsim kilamdang hi. Mi tungah na hopsawn ngei keileh na guaksuak ding hi. Hawm in, midangte nang tungah a lungkim zia uh na muh ciangin na lungnuam ding hi.\nNuihmai in: Zing na thawh simin na biang zal inla, nui sin dih, na nuntakna ah lungnopna kicing na ngah ding hi. Maitaina in ci damsak hi.\nKimawlna: Kimawl inla, na khua-ul pusuak sakin, na navak dinga, na lungnuam ding hi. Ni khat in kimawlna in nah un nai lang (½ hr.) zang in. Mi lungnuam na suak ding hi.\nLunggimna Dal in: Na piankhiat pan na ngah lungnopna pen lunggimna buluh sak kei in. Lungnopna na deih leh tua lunggimna hawlkhia in. lai Saingtho simna le thungetna tawh tua lunggimna notkhia in.\nNa Koppih tawh Hun Nuam Zang in: Na it zi/pasa le tate tawh hun nuam na zatna pen bangmah dang tawh kiteh thei lo in manpha hi. Innkuan ading sum zongin khual gamlapi ah na om leh zong phone tawh message tawh hopih in. A omkhawm na hih uh leh innkuan hunnuam zat khopna ahi off day ni in park paina, shopping paina cihte zang in.\nA Sia lam Ngaihsutna Peel in: Thu sia bek a gen nuam mi pawl khat om hi, tua te peel in. Mi pawlkhat in tu-ma kum sawm cianga a piang ding teng gel in, nulepa hong sihsan hun ding, itlengaih, sanggamte hong sihsan ding peuh gel in thusia vive a lungsim vuah koih hi. Tua te ngaihsut ding hun na ngah leh Lai Siangtho sim in, labu la in la sa in. Kha Siangtho in lungnopna hong guan ding hi.\nMaisak inla, Mangngilh in: Na lungsim ah enna, hazatna leh deihgawhna te kizosak kei in. A beisa na hunte ngaihsun kik na tungah hong khialte tungah na hehna nung ngaihsut kikkik kei in. Na mailam ding ngaihsun inla, gualzawhna na ngah nading lampi en in. Mikhat hong bawlsiatna hangin nangma nuntakna susia ngei kei in. Gualzawhna le lungnopna in hong ngak hi.\nSee also Zo Phualva Vol 10, Issue 1: PIANGSAKPA LE NEBUCHADNEZZAR\nTu-a na dinmun sangin na lawhcin zawk nading le a nuamzaw nuntakna na neih theih nadingin hanciam in tha sanin. Na lawm na gual neihte na neihzawh nadingin hahkat in na hun neih sunin zong in. Ahi zongin, a kisia thei nate tawh buai in lunggim in kha kun kei in. Na hihna le na tunna ciang tawh lungkim inla, Topa thu sungah lungnopna kim om ahih lam phawk in Pasian maingat den in.\nZo Phualva Thupuak: Volume 1, Issue 1: Naupangte Muanna\nZo Phualva Vol 08, Issue 01: Upna Hanga Diktanna—Romans 1-4\nPrev post Lupna Khat Bawl\nNext post Zo Phualva Thupuak, August 2019


url: =THE TOP 10 Da Nang Tuk Tuk Tours (w/Prices)\nTop Da Nang Tuk Tuk Tours\nWhat are the best Tuk Tuk Tours in Da Nang?\nThe best Tuk Tuk Tours in Da Nang according to Viator travelers are:\nWhat Tuk Tuk Tours in Da Nang are taking additional safety precautions?\nWhat Tuk Tuk Tours in Da Nang are good for avoiding crowds?


url: =USA, Indiana pan Pi Cingh Za Pum (Thuklai, Suanthuk) in hongnusia :: ZOMI DAILY\nposted on 15 July 2020 at 6:05 pm Lomkholna: Dahpihna, News, ZIUSA, Zomi\nMangpha Pi Cingh Za Pum (Kum 70) Suan Thuk Beh – Zogam Thuklai khuami USA gam Indianapolis,IN pan in Pi Cingh Za Pum in abeisa July 12,2020 in Cancer natna tawh hongnusia chihthu iziak man in ZIUSA kipawlna mintawh dahpihna i pulak hi.\nPi Pum pen Pasian lam honsakna tawh 2015 in USA a tung ahihi, Pi Pum pen Zomite kipawl khopna Battle Creek Zomi Innkuan ah member khat leh ZIUSA Genvai member onglut thukhun pom ni 7/31/2018 akipan tunidong thukhun pom active member khat ahih manin bylaw thukhun zuiin (100%) Death Benefit $15,000 kipiakhia dinga paakkual $150 man khattawh zong mangpha khakna kinei ding hi.\nPi Pum luanghawm tawh anunungpen hunzatkhop ding hong tungding Saturday July 18 , 2020 11:00am hun in (Mortuary Memorial center) 7602 Madison Avenue, Indianaapolis, IN 46227 ah (Siyin Baptist Church) pawlpi makaih na tawh hunbawlna neihkhit ciang,aluanghawm lei sung ah tuh na ki nei ding hi.\nMore: USA, Nashville panin Pi Cingh Za Niang (Thuklai, Tunngo beh) in hongnusia\nPi Pum hong nusiatna hanga alungleng khawngai adahakap tanau meltheih khem peuh hehnemsiampa Kha Siangtho in alamdangin hong hehnem ciatta hen! Dahpihna Lianpitawh, Mun Mang (Genvai tanupi, Zomi Innkuan USA, Inc)\nPrevious: Thuthak tomkim ~ The Tedim Post (13 July)\nNext: Putek te’ khutsung pan bangci suakta theiding? (1)


url: =Hampha Lua Hang! ~ Rev. Zam Khat Kham :: ZOMI DAILY\nHampha Lua Hang! ~ Rev. Zam Khat Kham\nposted on 15 March 2015 at 11:08 am Lomkholna: Article, Biakna, Zamkhatkham\nHampha Lua Hang!\nTuma kum bangzah hiam khat lai-in, America gam ah nupi khat in a ta pasalno ngeklai khat don zawh kep zawh ngap nawn mahmah lo ahih manin ta dinga a deih a om leh a kilak theih nadingin state agency-te ap hi. A sunga piang ahih hangin, a it a ngaih mahmah hangin, a nuntakna haksa lua, tua tangek a kem zo ding dinmun ah om kisa mahmah lo ahih manin tua banga a hih ahi hi, kici hi.\nTua nu mahmah in ahi zongin, midang khatpeuh in ahi zongin a lam-et ngam loh ding thu khat hong piang hi. Tua nu in kep zawh ngap nawn mahmah lo a, a deih peuh in kem lel hen, ci-a a paihkhiat tua naungekno pen California state sunga teng nupa khat in a ta dingun la lian uh hi. Tuate nupa pen mihau lua mahmahte hi uh a, a innsung vuah kum khat sumlut pen $1,000,000 pan 1,500,000 bang a pha ngiatte na hi uh hi. Tua ban-ah a neihsa uh kinelhsiah lua mahmah a tanghauhte na hi sawnsawn uh hi.\nA kisam khempeuh vaihawm-in, tua naupang a ngah theih nading vua kisam laidal khempeuh min a thuh khit uh ciangin, kha 15 (kum khat leh kha thum) a pha pan tua naupang pen tua nupate’ neihsa $20,000,000 a luahpa dingin kiciamteh hiauzen hi. A nu in kem zo lo a a piakkhiat, bangmah thei nai lo naupang, a theih ma hel-in mihaupi suak mawk hi!\n“Hampha sam ei, tua naupang!” Hampha mawk mah ei, tua a luah ding hauhnate a hoih lamin zanga thupha a suah takpi ding deihsak mahmah hang.\nTua naupang “mi hampha” a suah zawh kum nih kum thum khawng bek pha pan hi. Tua zawh Christmas nihvei thumvei khawng bek kibawl pan hi. Tua mihau nupate in tua naupang adinga tuma kum nih kum thum lai khawnga a sep bangin Pasian in nang leh kei’ adingin Christmas masapen ni zan-in hong sepsak khin-a, Pasian’ hong sepsak pen thupi zaw lua mahmah sawnsawn hi! Christmas ni-a piang na lamdang tungtawnin Pasian takpi mihingin hong piangin, naungekin hong suaka, Pasian’ innkuan sung mi i suah theih nadingin Pasian in lampi hong honsak hi. Tua Christmas thupha hangin a man a kiseh zo ngei lo ding, a kigen khin zo ngei lo ding, a sim zo ngei peuhmah lo ding tawntung hauhnate a luah nu/pa i suak thei zen hi. Hampha lua hang!\nLaisiangtho in siangtak teltakin hong hilh hi – ei mihing tate i pianken-in Pasian’ tate hi peuhmah lo hanga, “thangpaihna/hehna tate” i hi zawsop hi (Eph. 2:3). Ahi zongin tua Laisiangtho mah in hong hilhna ah, Christmas masapen ni zanin, “tapa hihna i ngah theih nadingin ( that we might receive the adoption of sons) a kicin hun a tun ciangin, Thukham nuai a om mite a tankhia dingin Pasian in a Tapa hong sawl-a, numei sung pan piangin, thukham nuai ah hong suak hi….Tua ahih manin note sila/nasem na hi nawn kei uh hi; tapa na hih mahbangun Khrist tungtawnin Pasian gamhluah na hi khin zo uh hi” ci-in hong hilh hi (“Gal. 4:4,5,7).\nChristmas masapen ni-a piang thu hangin nang leh kei Pasian’ tanu tapate i hi ta hi. Pasian’ gamhluah – Christ tungtawnin – i hi laizen hi. Christmas message- Lungdambawl thupuak a cih tua ahi hi – Khrist hangin i dinmun kikhel-in Pasian tate i suak thei ta hi!\nPasian’ innkuan sung ah hong kisan ciangin, vantung hauhnate a nei nu/pa i suak pah sawnsawn hi: i mawhna hong kimaisak, dik hong kitangsak, hong kisiangthosak, Pasian tawh kilawmtakna nei thei-in, a khawnkhong, a dim, a kicing nuntak tawntungna hong kipia hi.\nPasian’ Tapa leitung mihing tapa khat-a hong pian manin tuni-in nang mahmah vantung’ tapa na suak thei hi! “Hampha lua hang – nang leh kei!\n“Ama’ zawnna tungtawnin mihaute na suah theih nadingun amah a hau ahih hangin note adingin mizawng hong suahna i Topa Zeisu Khrist hong hehpihna na thei uh hi” (II Corinthians 8:9).\n(2009 kum December kha-a kihawm, Tedim EBC Khangnote’ EBY Newsletter adinga ka gelh ahi hi.)\nPrevious: Malaysia Zomi te thu zaksakna\nNext: Tua Bel Kei’ Khuamial Hi Ve’n! ~ Rev. Zam Khat Kham\nZAM Thupuak :: 29 Jul 2018 (DHS interview ding kisamsam ta)


url: =A Thukna ah (into the deep) :: ZOMI DAILY\nA Thukna ah (into the deep)\nposted on 1 February 2018 at 9:41 am UTC+9:30 Lomkholna: Biakna, Dimlunzam, News\nA siapa in, a nungzui pa kiang ah,” Messiah in Simon te ngaben pen a thuk na ah na ngen uh pai vevua acih leh a mau zong a cih bangin sem uh a, a ngen uh kek dek liang in ngasa man uh ci.” A nungzui pa in, thuman na hang ai ve maw sia.” Siapa’n, ” Bang thu a hia aman uh na thei hia? Tui thuk na ah a ngen uh pai a asawl pen hi lo dia?” Nak hih lua, tui dai na ah bang ah a manpha omlo, ngasa om lo, Pasian thupha peuh mah a dai na ah om lo, a ma (presence) bek ah om ai ve”\nMitam pi Messiah min in sapna ngahnapi uh, a tam zaw a dai na mun ah tualbual uh.Tui piau ah sehnel lah khawng nuam sa uh e.A mau theih na ciang peuh tawh hi ki sa mah mah leh nuamkhop sa uh. Kanbeh zon beh sawm kei uh. A mau nunna lui nutsiat ding ut khol lo uh hi. Tua aih man a a Pasian thu theih dan uh dai lua hi ven.\nTua bang te in, LST khawng sim zualzual uh, thu ngen zual zual uh, Pasian itna a theihna uh dai lua uh, dai nuntak mah mah. Tua huhau in angah ding uh Pasin thupha a thuk pi te ngah lo pah uh ai ve.\nPasian thupha thukpi tampi te pen na khempeuh pai/ nusia, ong nongkai sak thei ding na te zong nusia, taisan a a mah tawh thuktak kizopna, biak piakna, LST sim tinten na, a ma lungtang thuk pen dong ah va naih na, (adang tampi om lai), te bek ah nang a ding a ki koih thupha te ngah thei, zathei pan ding.Pasian thuthuk thupha lianpi ten ong ngak gige a hih lam mu thei pan ding i hi ve.\nNungzui pa’n, ” Miracles zong ai dia? ” “Hi lua! Tua Pasian tui thuk sung ah,Miracles pen lian lua kisa a, nangen bang ong kikeek zen ding hi ven” a sia pan a ci hi.\nPian 49:25; Lk 5:4_11; 1Cor2: 10_13, The book of mysteries ; day 48 Dim Lun Zam\nPrevious: Zogam ah hong guklut Bengali mi 4 kiman\nNext: US ah numeikhat utong tawh vanleng tuansawm in kiphallo\nGambia President thakin Gambia min panin Islamic kici phiat ~ TK Lian\nLeiba pan suahtakna ~ Pu Thangboi\nKimpu leh Kimpi – 10 ~ Hau Za Cin


url: =Zo Lia Khat in Master degree Ngah ciht thu kiza hi\n(TZNews) Pasian in Zomite thupha hong piato zelin, Yangon khuapi ateeng Zogam, Tedim gam huam Heilei khuami Pa SB. Thang Khan Pau le Nu Ngoih Sian Cing te' tanu Lia SB. Dim Ngaih Lian@ Liannu , in leitung ah sang minthang khat akigen University of London ( Birkbeck) pan April 26,2012 ni-in, Master of Science (M.Sc) in Human Resource Management tawh ( M.Sc) gualzawhna lukhunelkai lungkim huaitak hong ngah cih kiza ahih manin, Tongsan Media Group pan lungdampihna i pulak hi.\nLia SB.Liannu pen United Kingdom (UK) gam a om Zomi Innkuan UK sungah makai lam panmun len khat zong hi-in, minam le Pasian a it mahmah Zolia khat ahi hi. Hih bangin Zolia khatin leitung sang minthang khat pan gualzawhna lianpi hong ngah bek tham loin, pilna sin beh ding maban limci geelna nei lai cih kiza ahih manin, minam le Pasian minthanna ding Pasian mahin hong kizatsak semsem hen ci-in thungetna ah phawk ciat ni.\nSB.Lia Liannu ii Tangthu tangthu tom kim cing nuai ah kisim/ kikemcing thei dingin hoih kisa peuh mah hi.\nPilna sinna Thu - Education Background\n- 10th Standard pen No.8 High School (Girls) Mandalay, Myanmar pan in 3 Distinctions tawh zo hi.\n- Advanced Diploma in Association of Business Executives pen (UK) pan ngah hi.\n- BA. (Hons.) pen University of Gloucestershire (UK) pan in zo hi.\n- MSc. Human Resource Management pen University of London pan 2012 kum in zo hi.\n- Associate Teacher Status (Sector - Further Education) CTLLS (UK).\n- NVQ Assessor.\n- “Teaching experience of working in further education” pen 6 years val bang experiences nei khin hi. SB Liannu pen tulai tak in London ah om a Pilna hahkat mahmah in Further Study bawlna ding Research a bawlbawl lai tak hi. Pasian in Gam leh Minam aa ding in hong zatsak lai na ding zong\nTZNews: Source: Pa Suantawng, London


url: =MY STORY- The Rebel: Zogam a meh lim: Papak\nZogam a meh lim: Papak\nZing ni suah ma. Mial mahmah lai. Lawmte toh plan a om bang in. Papak laa ki play ma tham in ki ban phawng in ki kuan khia hi. Papak laa I cih Tangnuam khosak a BSF subsidiary training centre a vaiten a Mandir uah a play jel uh 'um zai a zai a...' cih laa pen ahi.\nKuan tou fifit. A gimnam in zong tou ngal. Papak pen a pouna mun ah kum teng in leh a hun kibang cetcet in a hong pou non jel hi. A veteran I ci dia, a senior player deuh ten papak 'map' a nei uhi. A pou deuh na mun teng a lungsim ua map nei ahihman un a ban et tou somsom uhi. A mun leh hun kibang gige a hihman in calendar ah ciamteh pawl a om hi.\nGuah hoihtak in a hong zu a, Papak huih a hong nung zomah zaw kipah bang nak om lua hin maw. Papak huih ki ci huih cikhat a hi. Hih huih pen lei zul ah a nung a ‘papak te a palh sak’ a ki ci hi. Guah thuak kom in zon touh fitfit mah; poilo kisa lo in, nuam pen hi mai. Bag a dim ciang in singzawl mong tuak ah khau vuah in tui kot bang in a kikot zawzen hi.A tam mu leh a tawm mu ki om ahihman in I zon khit ciang in lawmte toh ki mu khom in a tawm mute ki hawm jel hi.\nPapak pen ci nih a om hi. Pakpi leh pak neu. Pakpi te a lian a, tampi a poukhom kei hi. Pak nih leh thum khong kan in a pou kei uh. Pak neute ahihleh tampi a pou thei hi. Mun khat a poukhom teng ‘khol khat’ a ki ci hi. Kua hiam khat gen dan leh, mikhat in papak khol khat tampi mu, tam lua in sibup zawzen, a ci hi. Tampi pou khom, a tung vom sim milmel I mu bang aw.... Eheu, nuam lua himai. Khat pa a laam zawzen na mah a! Khat pa tageet lah kipahthu geen a thuumna a neih leh a lawm pan ana bot khin geih. A palh khe nailo te tui ah I diah leh a hong palh khe thei hi. Khol khat ah a pou tengteng boh khiat pah ahi mai hi.\nTulai in bawltawm pa ngen a ki ne kha lel hi. A limna a dau deuh in ka thei a, singtang pa papak kaan a lim omkei ka ci hi! Pa' ci tuamtuam a om hi. Leikha in a bawl patung banah panai, pasan, pakep, pakhukbok, patoktawnol, pamua, pameihol, pacingduai, pasi leh a dng dng.\nPapak zong a junior player deuh ten ki mu tamlo ahihman in 'theipi' peuh ki zong in ki paw mai hi. Theipi I cih Zakai siah dong pa tuanna singkung' gah ahi. Deihtak ne le hang zong I sung a se hetkei a dailen a nuamsak zawsop in ka thei. Papak kia hilo in theipi zong a zuak theih hi. A season sung in a om lel meh leh thei ahi uhi. A ut ten papak hou bawl in sawtpi a keem thei uhi. Tua mah bang in theipi pen 'theipi zu' a bawl theih hi. Theipi leh theipi zu tampi gelh uthuai mahleh papak zong dia kuan hun ta. Hung dang ah gelh som ni. A season 2/3 lak ah khat a beita cihthu inn lam a pat kaza hi.\nPosted by Kamzalian Tomging at 19:03


url: =Tulai Nepal zinling’ in Zomite zong hong nawkkha hi :: ZOMI DAILY\nTulai Nepal zinling’ in Zomite zong hong nawkkha hi\nposted on 5 May 2015 at 9:30 pm Lomkholna: Khaibawi, News, Zomi\nTulai Leitungbup thu kizakna thupi tuamtuam ah a thang vangvang ni 25/04/15 nai 11:56am kim pawl a, Nepal Zinling na hang in Lamka lam aom I sanggamte khat zong si cih thu Tongsan panin I zakha, I simkhatek dingin I ki lamen hi. Tua bek hilo in Zomi gambelte zong nawkkha in Pasian hong kepsakna hangin aliam abai omlianglo cih thu kiza ahih manin I lungdampih hi.\nNepal gam pen Zogam mah bangin min tuamtuam minam dang te’n lawhna or sapna nei uha, gamdang pawlkhat te’n Tower Mountain, Ancient Monuments ci uh hi. Leitungah mualsang pen Everest mual omna gam zong ahi hi. 2010 kumin ka vahawh khangei a, Zogam mah bangin mualtung hi-in khuahun vot hiuhiau hi.\nZinling a khauhna pen 7.8 magnitude kim bang hi-a, mi 6.6 million val bang nawkkha a, mi tul tampi si uh hi. Tulai tak mi 3 million kim bangin nek le dawn haksatna tuak uha, 2.8 million kim bangin omna kician neilo uh hi. Zomi gam bel a, omte’n zong sawlpangbuk dan bawl uha, tua mun ah ki busa uh hih tuak hi.\nSilh le ten, nek le dawn, zatui, zaha aki pan akisam tam mahmah uha, gam tuamtuam panin zong huhna pia uh hi. US in 10 millions, Europe Union in 3.3 millions, leh Australia kumpipa in zong 5 million kim bang piakding in kamciam cih thu kiza hi. Thungetna a kipan sum le pai nikten puansilh ahuh zozo in huhciat ni.\nPrevious: Australia Embassy pan contact ki ngahlo\nNext: Windows 7 & 8 ah Auto Login bangci bawlding?\nAktui tang 5 gukna pan minuamsa khatsuak